text:
Endi tuku GPS - Geofumadas
Agustus, 2009 Geospatial - GIS, GPS / Equipment
Aku kerep takon apa toko sing aku saranake kanggo tuku peralatan GPS. Jawaban sing kapisan yaiku: goleki distributor lokal ing negara sampeyan dhewe, yen sampeyan nggawe tuku khusus lan njupuk pitutur.
Nanging yen sampeyan wis duwe kajelasan bab apa sing pengin tuku lan mung sing sampeyan goleki iku rega sing paling murah, mesthine panyedhiya lokal ora bakal dadi paling irit. Gumantung yen sampeyan duwe persaingan sing cukup sampeyan bisa memonopoli rega kasebut.
Opsi tuku online ora dadi gagasan ala, saiki akeh fasilitas kanggo tuku langsung karo toko ing Amerika Serikat, kanthi rega apik lan njamin.
Conto iki Tiger GPS, sing menehi fasilitas kaya:
30 days warranty. Luwih saka garansi umum pabrikan, Tiger GPS nawakake garansi bali ing dina 30.
Jaminan paling terjamin. Padha njamin yen sampeyan nemokake rega sing murah, ora ketompo, bisa nambah.
Macem-macem merek lan model. Sampeyan bisa nemokake tim Garmin, Magellan, TomTom, Delorme, Lowrance, antara liya. Malah piranti sing direkonstruksi, yen wis, dituduhake ing kondisi kasebut.
Pengiriman ing ngendi wae ing donya. FedEex liwat UPS utawa, yen dituku sadurunge 3PM Eastern Time US, supaya godhong ing dina sing padha.
Cara pembayaran. Ndhukung pembayaran nganggo kertu kredit, kalebu Paypal.
Dadi, yen sampeyan pengin tuku GPS, lan sampeyan ngerti apa, alternatif menarik kanggo ngutip karo GPS Tiger.
Pindhah menyang GPS Tiger
Previous Post«Sedurunge gvSIG 1.9 RC1, siap diunduh
Posting Sabanjure Robot kene kanggo tetepNext »
5 Balesan kanggo "Endi tuku GPS"
Silvio Herrera ngandika:
November, 2013 ing
Aku pengin ngerti rega a
ing Miami, Amerika Serikat. Yen ana tawaran aku uga pengin ngerti.
Ing toko online iki murah banget lan pengiriman gratis
_URL_ , layanan pelanggan uga apik banget
Lluís ngandika:
Ing kasus sapa waé sing kasengsem ing situs iki ing saliyane sade online gps, free courses digawe ing wektu tuku lan tahan suwene sing dikarepake. Sampeyan bisa njaluk luwih akeh?
josep maria ngandika:
Situs web gps anyar, kanthi kamungkinan nggawe dhuwit kanthi sistem afiliasi, yen sampeyan kepengin ngubungi kita,
PS: Aku ora nemokake formulir kontak
Menarik banget lan iku bakal dadi penting banget kanggo kalebu sawetara review saka GPS duwe informasi liyane babagan tim.


text:
46 Banjur padha mbudi-daya bisane nyekel Panjenengane, nanging padha wedi karo wong akeh, amarga iku padha nganggep nabi marang Panjenengane.
Pasemon bab pahargyan manton ing kraton
22:1-14
Lk 14:15-24
22 Gusti Yesus tumuli paring pasemon maneh marang wong-wong mau, pangandikane: "Kratoning Swarga iku upamane kaya ratu, kang mahargya pikramane ingkang putra. Banjur utusan para abdi nimbali para wong kang kauleman, nanging padha ora gelem sowan. Nuli utusan para abdine liyane, dhawuhe: Sing padha diulemi kandhanana mangkene: Ingsun wis nyawisake bujananingsun, sapiningsun lan kewaningsun lemon wis padha kasembelehan, serta samubarang wis cumepak. padha tekaa ing pahargyan. Ewadene para kang kauleman padha ora maelu. Ana kang padha menyang ing pategalane, ana kang lunga ngurus padagangane, dene liyane padha nyekel para abdi mau, dikaniaya sarta dipateni.
Mulane Sang Nata duka lan banjur utusan wadyabalane kadhawuhan numpes wong-wong dursila mau lan ngobongi kuthane. Sawise iku nuli ngandika marang para abdine: Bujana manton wis cumawis, nanging wong-wong sing diulemi padha ora pantes. Mulane padha menyanga ing dalan-dalan prapatan, saben wong kang kokprangguli ing kono padha ulemana menyang ing pahargyan manton iki. Abdi-abdi mau tumuli padha mangkat
lan mglumpukake kabeh wong kang ana ing dalan-dalan, wong ala lan wong becik, nganti ngebaki papan pahargyan manton. ¹¹ Nalika Sang Nata lumebet karsa manggihi tamu-tamu iku, panjenengane mirsa wong siji, sing ora nganggo sandhangan pesta. ¹² Panjenengane banjur ngandika marang wong mau: He, sadulur, kapriye dene sira lumebu ing kene ora nganggo sandhangan pesta? Wong mau meneng bae. ¹³ Sang Nata banjur ngandika marang para abdine: Tlikungen tangane lan sikile, nuli uncalna menyang ing panggonan kang peteng dhewe, ing kono kang bakal tinemu panangis lan keroting untu.
¹⁴ Sabab akeh kang tinimbalan, nanging mung sathithik kang pinilih."
Bab ngaturake pajeg marang Sang Nata
22:15-22
Mk 12:13-17; Lk 20:20-26
¹⁵ Sawise mangkono wong-wong Farisi banjur lunga, padha rerembugan bab kapriye anggone bisa nyengkolong Gusti Yesus sarana pitakonan. ¹⁶ Nuli kongkonan murid-muride bebarengan karo wong-wong Herodhian, matur pitakon: "Guru, kula sami sumerep, bilih Panjenengan punika jujur saha mulang bab margining Allah kanthi jujur, punapa dene Panjenengan boten mraduli dhateng sinten kemawon, amargi Panjenengan boten mawang tiyang. ¹⁷ Awit saking punika mugi karsaa paring katrangan: Mbayar paos dhateng Sang
Nata Agung punika kenging punapa boten?"
18 Nanging Gusti Yesus mirsa bab kaculikaning atine wong-wong mau, mulane banjur ngandika: "He, wong lamis, yagene kowe padha nyoba marang Aku? 19 Aku tuduhana dhuwit kanggo pajeg iku!" Banjur dicaosi dhuwit dinar siji. 20 Panjenengane nuli ndangu: "Iki gambare lan tulisane sapa?" 21 Atur wangsulane: "Gambar saha seratanipun Sang Nata Agung." Gusti Yesus banjur ngadika: "Mulane Sang Nata Agung caosana apa kang wajib kacaosake marang Sang Nata Agung lan aturna marang Allah kang wajib kaaturake marang Allah." 22 Bareng wong-wong mau krungu pangandika mangkono iku padha kaeraman, tumuli Gusti Yesus ditinggal lunga.
Pitakone wong Saduki
bab tangine wong mati
22:23-33
Mk 12:18-27; Lk 20:27-40
23 Ing dina iku ana wong Saduki sawatara kang padha sowan ing ngarsane Gusti Yesus. Wong-wong iku padha ora pracaya marang patangen. Banjur padha munjuk: 24 "Guru, Nabi Musa ngandika, manawi wonten tiyang pejah boten tilar anak, punika sadherekipun kedah mendhet semah ingkang estri, sageda suka turun dhateng sadherekipun wau. 25 Kalampahan panunggilan kula wonten sadherek jaler pitu. Ingkang kapisan emah-emah, namung kemawon lajeng pejah.
Sarehning boten nilar anak, dados ingkang estri katilaraken dhateng sadherekipun.
26 Makaten ugi ingkang kaping kalih saha ingkang kaping tiga, ngantos dumugi ingkang kaping pitu pisan. 27 Wasana sapengkeripun sadaya punika wau tiyang estri punika lajeng pejah. 28 Ingkang punika benjing dinten patangen, tiyang pitu wau ingkang pundi ingkang dados semahipun tiyang estri punika, sadaya rak sampun nate gesang sesarengan kaliyan piyambakipun?" 29 Gusti Yesus mangsuli, pangandikane: "Kowe iku padha kesasar, jalaran kowe padha ora sumurup bab Kitab Suci lan panguwasaning Allah. 30 Awit besuk ing jaman patangen ora ana wong kang omah-omah utawa diomah-omahake, nanging uripe kaya malaekat ing swarga. 31 Apa kowe padha ora maca pangandikaning Allah marang kowe bab patangen, kang ijoane mangkene:
32 Ingsun iki Allahe Abraham, Allahe Iskak lan Allahe Yakub? Allah iku dudu Allahe wong mati, nanging Allahe wong urip." 33 Wong akeh kang padha ngrungokake, padha kaeraman ing bab piwulange.
Bab angger-angger kang gedhe
22:34-40
Mk 12:28-34; Lk 10:25-28
34 Para wong Farisi bareng krungu, yen Gusti Yesus wis mbungkem cangkeme para wong Saduki, banjur padha nglumpuk.
35 Ana siji panunggalane wong-wong mau,
yaiku ahli Toret, sing arep nyoba marang Panjenengane, matur pitakon: 36 "Guru, angger-angger ing salebeting Toret punika ingkang ageng piyambak ingkang pundi?"
37 Paring wangsulane Gusti Yesus: "Sira tresnaa marang Pangeran Allahira kalawan gumolonging atinira, lan gumolonging nyawanira, sarta gumolonging budinira.
38 Yaiku angger-angger kang gedhe lan luhur dhewe. 39 Dene angger-angger kang kapindho kang padha karo iku, yaiku: Sira tresnaa ing sapepadhanira dikaya marang awakira dhewe.
40 Kabeh isining Toret lan kitabe para nabi iku gumantung karo angger-angger loro mau."
Sang Kristus iku Gusti lan tedhake Sang Prabu Dawud
22:41-46
Mk 12:35-37

dataset: HuggingFaceFW/finepdfs


text:
ingkang karimbag saking tembung kriya "urus" saha panambang -ana. Titikan sanesipun inggih menika saking tandha pakon (!) ing sawingkingipun ukara. Menika dados panandha ukara pakon limrah.
Tembung ingkang dados titikan ukara pakon limrah inggih menika tembung "urusana". Tembung "urusana" wonten ing tuturan menika ngandhut teges bilih Bu Tin saestu ndhawuhi Mbok Sayem minangka baturipun supados ngurusi Pak Rahman ingkang nembe kemawon gumlethak wonten jobin amargi kaget mireng tumindakipun Bu Tin. Bu Tin masrahaken Pak Rahman dhateng Mbok Sayem lajeng Bu Tin tata-tata badhe tindak nilar griyanipun. Sayem lajeng nindakaken dhawuhipun Bu Tin kanthi radi awrat.
Ukara pakon jinis pakon limrah ngewrat setunggal wujud titikan ingkang awujud ukara. Pakon limrah ingkang titikanipun ukara inggih menika tuturanipun Pak Rahman dhateng Bayu. Pak Rahman ingkang dados panutur ndhawuhi Bayu ingkang dados mitra tutur supados enggal adus. Menika dipunwastani pakon limrah katitik saking ukara "Ayo kana, gek adus, Nang." Wonten ing ngandhap menika badhe dipunandharaken pethikan ukara pakon jinis pakon limrah.
Pak Rahman : "Bayu, wis tangi, ta, Le," Koran diseleh pangkon banjur ngelus bocah lanang sing wis weruh fotone simboke. "Ayo kana, gek adus, Nang. Kana nyuwun adus marang ibuk apa Bik Iyem!" Sing diakon ora mingset, katon yen ing omah kono durung pati wanuh lan durung pati wawuh. (D.6/KBI/5)
Tuturan "Ayo kana, gek adus, Nang. Kana nyuwun adus marang ibuk apa Bik Iyem!" kalebet ukara pakon ingkang jinisipun pakon limrah. Tuturan menika ngemot pakon limrah amargi panutur ndhawuhi mitra tutur supados enggal adus. Tuturan menika kalebet pakon limrah amargi katitik saking ukara "Ayo kana, gek adus, Nang. Kana nyuwun adus marang ibuk apa Bik Iyem!" ingkang karimbag saking tembung "gek" ingkang gadhah teges mrentah. Titikan sanesipun inggih menika saking tandha pakon (!) ing sawingkingipun ukara. Menika dados panandha ukara pakon limrah.
Ukara ingkang dados titikan ukara pakon limrah inggih menika "Ayo kana, gek adus, Nang. Kana nyuwun adus marang ibuk apa Bik Iyem!". Ukara "Ayo kana, gek adus, Nang. Kana nyuwun adus marang ibuk apa Bik Iyem!" wonten ing tuturan menika ngandhut teges bilih Pak Rahman ndhawuhi Bayu minangka putra angkatipun supados enggal adus lajeng nyuwun dipuncawisaken dening Bu Tin menapa Mbok Yem. Ananging Bayu ingkang nalika samanten taksih umur sekawan taun, boten langsung nindakaken menapa dhawuhipun Pak Rahman. Bayu adus kanthi tumindak ingkang aras-arasen.
Ukara pakon jinis panyuwun ngewrat wujud titikan ingkang awujud tembung. Ukara pakon jinis panyuwun wujud titikan tembung wonten ing novel Kerajut Benang Ireng anggitanipun Harwimuka ngewrat setunggal titikan tembung. Panyuwun ingkang titikanipun tembung inggih menika tuturanipun Fensi dhateng satunggaling warga. Fensi ingkang dados panutur nyuwun satunggaling warga ingkang dados mitra tutur supados ngendhek kendharaan umum. Menika dipunwastani panyuwun katitik saking tembung "tulung". Wonten ing ngandhap menika badhe dipunandharaken pethikan ukara pakon jinis panyuwun.
Fensi : "Tulung, Pak, panjenengan stopaken kendharaan umum. Mangke kula sing mbayari." (D.89/KBI/90)
Tuturan "tulung, Pak, panjenengan stopaken kendharaan umum." kalebet ukara pakon ingkang jinisipun panyuwun. Tuturan menika ngemot panyuwun amargi panutur nyuwun mitra tutur supados ngendhek kendharaan kangge mbeta Bayu. Tuturan menika kalebet panyuwun amargi katitik saking tembung "tulung". Tuturan menika ngewrat teges panyuwun utawi dhawuh ananging kanthi cara alus. Menika dados panandha ukara panyuwun.
Tembung ingkang minangka titikan ukara pakon ingkang jinisipun panyuwun inggih menika tembung "tulung". Tembung "tulung" wonten ing tuturan menika ngandhut teges bilih Fensi nyuwun bapak utawi satunggaling warga supados ngendheg kendharaan umum kangge mbeta Bayu ingkang dhawah saking montor dhateng rumah sakit. Wondene Fensi ingkang badhe mbayari biayanipun. Tiyang ingkang dipunsuwuni pitulungan lajeng nindakaken menapa kersanipun Fensi.
Panyuwun ingkang titikanipun frasa inggih menika tuturanipun Pak Rahman dhateng Bayu. Pak Rahman ingkang dados panutur nyuwun Bayu ingkang dados mitra tutur supados njagi ajining diri saha njagi nama kulawarganipun. Menika dipunwastani panyuwun katitik saking frasa "tak jaluk". Wonten ing ngandhap menika badhe dipunandharaken pethikan ukara pakon jinis panyuwun.
Pak Rahman : "Siji sing tak jaluk, Bayu," Pak Rahman nyedhak Bayu sing tansah ndhingkluk amarikelu. "Kowe kudu bisa njaga ajine awakmu dhewe. Aja nganti tumindak sing ora-ora sing bisa gawe kuceme jenenge bapakmu iki."
Bayu : "Kula janji, Bapak." (D.75/KBI/67)
Tuturan "Siji sing tak jaluk, Bayu. Kowe kudu bisa njaga ajine awakmu dhewe. Aja nganti tumindak sing ora-ora sing bisa gawe kuceme jenenge bapakmu iki." kalebet ukara pakon ingkang jinisipun panyuwun. Tuturan menika ngemot panyuwun amargi panutur nyuwun mitra tutur supados njagi diri pribadi saha nama kulawarganipun. Tuturan menika kalebet nyuwun amargi katitik saking frasa "tak jaluk". Titikan sanesipun inggih menika boten wonten tandha pakon (!) ing sawingkingipun ukara kadosta pakon limrah. Menika dados panandha ukara panyuwun.
Frasa ingkang minangka titikan ukara pakon ingkang jinisipun panyuwun inggih menika frasa "tak jaluk". Frasa "tak jaluk" wonten ing tuturan menika ngandhut teges bilih Pak Rahman nyuwun Bayu minangka putra angkatipun supados njagi diri pribadi saking tumindak ala saha njagi nama kulawarganipun. Bayu lajeng janji dhateng Pak Rahman saged njagi dirinipun piyambak.
Panyuwunan kanthi titikan ukara inggih menika tuturanipun Pak Rahman d


text: Juru ngarang - administrasi Bale Pustaka, ing sawingkinging kantor palis, tilpun nomêr 2791 - Wèltêprèdhên.

config: jv


SASTRA wulang iku perangan utawa jinising kasusastran kang isi piwulang. Ing kasusastran Jawa genre utawa jinising sastra wulang mau arupa serat-serat piwulang kang warna-warna lan ora sethithik cacahe. Sastra wulang iku sifate didaktis (mendidik), isi piwulang, wewarah utawa pitutur ngenani budi pekerti lan bab olah batin. Nanging uga ana serat piwulang kang mligi kanggo narapraja, para prajurit, para putri lan liya-liyane.
Satemene sing sifate didaktis iku ora ngemungake sastra wulang. Dongeng, crita wayang, babad uga akeh sing sifate didaktis. Bedane, sastra wulang iku mung mligi isi pitutur. Pancen ing sastra wulang uga disisipake crita, nanging crita mau mung kanggo conto, minangka kaca brenggala.
Miturut definisi sastra jaman saiki, sastra wulang iku ora klebu ewone sastra. Ing jaman saiki sing diarani sastra iku sing sifate imajinatif, sing adhedhasar pangangen-angen, dadi dudu kedadeyan sing nyata. Sastra iku klebu golongane fiksi, dene satra wulang iku dudu fiksi. Ananging miturut tradisi sastra Jawa, ya sastra wulang iku sing diwe pengaji kang dhuwur, sing mujudake reriptan kang adiluhung.
Piwulang-piwulang iku migunani tumrap uripe manungsa ana alam donya dalah akhirat. Dene pengrakite basa ing tembang kang warna-warna iku mranani banget. Sastra wulang iku umume awujud tembang kang kudu manut wewaton ngenani bab guru gatra, guru wilangan, lan guru lagu. Rehne awujud tembang piwulang mau luwih rumesep lan gampang diapalake, sanajan saiki uga akeh sing apal lagune nanging ora mudheng surasane.
Sastra wulang iku mau-maune mujudake sarananing para sepuh anggone mulang-muruk marang putra-wayahe. Bareng wis bisa dicithak dadi buku, sapa bae bisa maca lan nyinau sastra wulang mau lan akeh sing padha kepranan.
Carane paring piwulang para sepuh mau beda karo carane mendidik ing jaman modern. Isine akeh kang arupa pakon utawa prentah, upamane: "sudanen dhahar lan guling"; utawa larangan: "aja pijer mangan nendra" lan sateruse. Uwal saka endahing rumpakan, kanggone bocah saiki mbokmenawa ora seneng yen mung dikon lan dilarang ngono bae. Piwulang-piwulang kaya: "wani ngalah luhur wekasane; tumungkula yen dipun dukani; kudu anteng jatmika ing budi"; miturut bocah saiki wis jadul (jaman dulu) banget.
Sanajan mangkono, ora bisa diselaki menawa pitutur ing sastra wulang mau mujudake kearifan sing bisa dadi gegebenganing urip.(/)


text: 10 kesalahan bisnis cilik lan carane supaya wong-wong mau ora bisa. Kesalahan iki, nalika nggawe gampang kanggo nu ora pengalaman, saka ngrusak banget utawa ngancurake bisnis cilik yen ora dianggep kanthi teliti. Sampeyan bisa uga pengin njaluk dhuwit kanggo sawetara masalah kasebut kanggo mesthekake yen sampeyan ora ngliwati wates sing bisa nggawa tuntutan hukum. crowdspring


text: Isih miturut dongeng, Raja Ngatas Angin kang aran R. Ngabei Selapurwata didhawuhi yasa candhi. R Ngabei Selapurwata nduweni patih kang aran Candrageni (situs Candrageni ing sacedhake grojogan Sedhudha kira-kira telung kilometer). Dheweke nduweni sedulur ana ing Bantar Angin Lodhaya (Blitar). Ratu loro mau didhawuhi yasa candhi. Raden Ngabei Selapurwata banjur ndhawuhi Empu Supa nggawe candhi ing Ngetos. Krana saktine , ora suwe candhi Ngetos bisa dirampungake.


text: 7. Talèdhèk ingkang ngluwihi _ kang wus komuk ing wong uwong _ Jèngraga ngandika sira iku _ padha ronggèng ngêndi _ kang liningan turira _ inggih ing ngriki kewala __


text:
ri Rokam tan ana,
wong mangkene nyamlenge luwih respati,
tuhu karya la-ela.
43. Apa lumrah putra Puserbumi,
witning wartane Pangeran Kelan,
ingkang ngirid baris kiye,
puniku luwih punjul,
ngilangaken langening bumi,
nguni nalika aprang,
lawan Sanga Prabu,
marmane Prabu Gulanggya,
ngeman-eman ing aprang tan den temeni,
eman kanthi palastra.
4. PRABU SAYID IBNUNGUMAR DIPUN ATURAKEN
WANGSUL DHATENG WONG AGUNG
Kinanthi:
1. Kuneng wong sanagara gung,
 kang sami aniningali,
 Prabu Sayid Ibnungumar,
 lampahe lawan apatih,
 ing Rokan pan sampun prapta,
 manjing baris Puserbumi.
2. Cingak kang samya andulu,
 denya saupacara sri,
 gagawan Gulangge Raja,
 saupacara narpati,
 kancana pinatik retna,
 kaprabon ratu geng sami.
3. Patbelas yuta pan langkung,
 ginunggunga ing pangaji,
 sadaya sinotya-sotya,
 miwah busaneng turanggi,
 lawan busananing gajah,
 Wong Agung Surayengbumi.
4. Tinangkil neng tarub agung,
 aglar kang para narpati,
 tuwin ingkang para putra,
 ing Karsinah Parangakik,
 ing Ngambarkustup lan Kelan,
 ing Tasmiten ing Betarti.
5. Para wayah para buyut,
 kang sampun madeg narpati,
 andher neng ngarsa alenggah,
 ing wijohan palowani,
 ambanjeng lan para nata,
Wong Agung Surayengbumi.
6. Lagyeca imbalan wuwus,
 wonten dasih tur upeksi,
 papatih ing Rokam prapta,
 angiringken Kangjeng Gusti,
 Prabu Sayid Ibnungumar,
 kendel punika ing jawi.
7. Kalanira miarsa tur,
 Wong Agung Surayengbumi,
 gupuh denira tumedhak,
 kang wayah pinethuk jawi,
 sagung kang aneng ngajengan,
 gumredeg samya tut wuri.
8. Kang wayah mangsah rinangkul,
 kinekep tur kinapithing,
 binekteng ing tarub rambat,
 Wong Agung sampun alinggih,
 ngujung marang para paman,
 Papatih Rokam ningali.
9. Kang sinembah sadayeku,
 anjawil abisik-bisik,
 marang kang celak alenggah,
 sinten ingkang den ujungi,
 ing Jeng Sayid Ibnungumar,
 sumaur kang den takoni.
10. Kang para paman puniku,
 kang sami madeg narpati,
 anagari sowang-sowang,
 tur sami prakoseng jurit,
 Wong Agung angungak-ungak,
 Patih Rokam awotsari.
11. Amba dinuta pukulun,
Gulangge Rokam Narpati,
ngaturaken wayah tuwan,
sumangga Jeng Paduka Mir,
Jeng Gusti Sid Ibnungumar,
nuwun apunten ing Gusti.
12. Saking sanget lepatipun,
Marjaban ing Ngambarkawit,
anyidra ing wayah tuwan,
kinemat wonten wanadri,
boten awit sinor ing prang,
ambekta ratu prajurit.
13. Ing punika sampun kokum,
pèjah Nateng Ngambarkawit,
Wong Agung Surayengjagaı,
manthuk angandika aris,
heh Patih Rokam wruhanta,
sakethi tarima mami.
14. Dene ta Ratumu iku,
sasat murungaken pati,
babalen saking ngakerat,
upamane putu mami,
apa kang sun walesena,
antepe Ratunireka
15. Kyana Patih Rokam sampun,
ing busana pinisalin,
sapangadeg sinasotya,
matura Gustinireki,
yen mangkono ujaringwang,
Kya Patih amit wotsari.
16. Mesat saking ngarsanipun,
Wong Agung Surayengbumi,
Kyana Patih Bakubaham,
ing Rokam datan kawarni,
Prabu Sayid Ibnungumar,
kang tinanggap turireki.
17. Sangsaya wewah angungun,
miarsa sagung para ji,
myat Sri Sayid Ibnungumar,
Gulangge gagapaneki,
tuhu legawa trus ing tyas,
Gulangge anggepe luwih.
18. Wau patih lampahipun,
wus prapta ngarsaning Gusti,
Gulangge suka miarsa,
ing welingira Jeng Amir,
mangkana ingkang winarna,
Wong Agung Surayengbumi.
19. Lajeng drawina ing dalu,
Wong Agung Amir Mukminin,
lawan sagung para nata,
tuwin kang para putra ji,
para buyut para wayah,
aglar ing ngarsa Jeng Amir.
20. Mangkana kuneng ing dalu,
enjing sagunning para ji,
gumuruh sami kikirab,
Prabu Gulangge winarni,
mukul kendhang mijil ing prang,
gumuruh gurnang thongthonggrit.
21. Mijil saking kitha brubul,
prajurit para narpati,
muntab kadya giri kobar,
prapteng jawi tata baris,
oreg wadya sanagara,
busekan kang niningali.
22. Gung alit estri lan jalu,
loking wong ing sanagari,
kaya ngapa denira prang,
dene padha lusing bumi,
rahayu ngapureng dosa,
kapriye tingkahing jurit.
23. Raja Arab amot alus,
Gulangge amot basuki,
mangkana wus prapteng papan,
Gulangge lajeng anitih,
andaka sampun samekta,
sadaya kaprabon jurit.
24. Kawot ing lembu kulawu,
gada geng sampun pinandhi,
angiwa parise waja,
jenggarang gengira aji,
karengga busana mulya,
amakutha binuka sri.
25. Tebah jaja tali rukuk,
abadhong kinandhawari,
kadya surating raditya,
sotya kang munggeng buka sri,
gumebyar marwateng jaja,
yayah baskara makingkin.
26. Molahken lembu kulawu,
pendhapan tumlorong keksi,
tuhu janma akaryeram,
sasolahe angajrihi,
respati uncal gadanya,
pantes gambuh ing ngajurit.
5. PRABU GULANGGE ADHEP-ADHEPAN KALIYAN WO AGUNG
Gambuh:
1. Susumbar nguwuh mungsuh,
 iki Gulangge metu prang pupuh,
 ngayun-ayun cecengklungen sun anganti,
 ing praptanira Wong Agung,
 Raja Arab kang kinaot.
2. Ambek santosa luhur,
 eram sadaya kang para ratu,
 wadya Arab marang Gulangge ngekesi,
 Wong Agung sigra amundhut,
 Askarduwijan sumaos.
3. Ngrasuk busana sampun,
 sagung wasiyat Nabi linuhung,
 sadaya wus munggeng saliranireki,
 saking ngamparan tumurun,
 Wong Agung Jayengpalugon.
4. Nitih turangganipun,
 mangsah ngatepang pun Askardiyu,
 mandhi gada Usamadiman respati,
 angiwa parisaniipun,
 gumuntur grah suraknya wong.
5. Prapta papan wus pangguh,
 Prabu Gulangge meneng andulu,
 atatanya sapa wong Arab kang prapti,
 pideksa nora gung luhur,
 nanging cahyamu mancorong.
6.. Sumaur aja tambuh,
 Prabu Gulangge pan iya ingsun,
 prajurit kang akalana Jayengmurti,
Prabu Gulangge angrungu,
seleh gad


Prefektur Wakayama
Prefektur Wakayama inggih menika satunggaling prefektur ing Jepang ingkang mapan wonten ing sisih kilèn Semenanjung Kii [1] [2]. Ibu kotanipun wonten ing Wakayama. Ing pamerangan provinsi zaman rumiyin ing Jepang, prefektur menika dipunwastaniProvinsi Kii lan kathahipun wilayah Prefektur Wakayama menika wilayah Provinsi Kii. Nalika zaman Edo wilayah menika dipunsebat Domain Kishū ingkang dipunuwaosi déning tigang kulawarga Tokugawa ingkang dipunwastani kulawarga Tokugawa Kishū. Saking zaman kuno, Wakayama dipunsebat "negeri wit" amargi dhaérah menika kebak kalihan wana lan gunung (kirang langkung 70% kalebet kawasan pagunungan). Lembah lan pagunungan Prefektur Wakayama menika dados papan kuil-kuil Buddha lan Shinto ingkang wigati, kalebet Gunung Kōya lan Tiga Kuil Shinto Kumano. Gunung Kōya menika dados pusat agami Buddha sekte Shingon
Prefektur Wakayama ing bagéyan lèr kanthi pusat ing Kutha Wakayama kalebet ing Kawasan Industri Hanshin. Ing bagéyan menika pusat industri abot kados pabrik baja lan kilang minyak. Ing bageyan tengah Prefektur Wakayama kathah kebon jeruk legi (Citrus unshiu utawi mikan). Produk tetanèn ingkang kondhang saking Wakayama sanèsipun menika jeruk hassaku (Citrus hassaku), woh Prunus mume, lan kesemek. Kebon Prunus mume (ume) wonten ing sekitar Tanabe [3].
Bab lan Paragraf
Geografi[sunting | sunting sumber]
Prefektur Wakayama mlebet ing wilayah Kinki. Prefektur menika winatesan kalihan Prefektur Osaka, Prefektur Nara, Prefektur Mie, Prefektur Hyogo, lan Prefektur Tokushima. Tanjung Shionomisaki menika titik paling kidul saking Pulo Honshu. Kirang langkung 81% (3.832 km²) saking wiyaripun wilayah 4.726 km² menika kawasan pagunungan. Bagéyan tengah kawasan Pagunungan Kii, saking ler mangidul dipunsebat Pagunungan Ōmine. Wates kalihan Prefektur Nara wonten Pagunungan Kiwa kanthi puncak-puncak ingkang kapérang dados Jingamine (1.106 m), Gunung Gomadan (1.372 m), Gunung Ando (1.184 m). Ing sisih kidul wonten Gunung Ōtō (1.112 m). Jalur Utama Kisei (Jalur Kinokuni) dipunoperasiaken déning JR West kawiwitan saking Kutha Wakayama dumugi Stasiun Shingū. Jalur sambunganipun menika Jalur Wakayama ingkang sejajar kalihan Lepen Kinokawa saking Stasiun Shingū dhateng Stasiun Kameyama ing Prefektur Mie dipunoperasiaken déning JR Central. Kinokawa menika kalebet lèpèn paling ageng lan paling dawa ugi ilinipun mapan wonten ing dhataran andhap Wakayama. Lèpèn-lèpèn sanèsipun kados Lèpèn Arida, Lèpèn Hidaka, Lèpèn Tonda, Lèpèn Hiki, Lèpèn Koza, lan Lèpèn Kumano mili ing kawasan pegunungan.
Iklim[sunting | sunting sumber]
Prefektur Wakayama bagéyan kidul beriklim pesisir Samodra Pasifik; bagéyan lèr mawi iklim Laut Pedalaman Jepang. Prefektur Wakayama kidul bagéyan wetan gadhah curah jawah taunan ingkang inggil kanthi agengipun 4.000 mm. Dhaérah ingkang mawi curah jawah ingkang inggil kalebet kawasan mawi wana ingkang subur, sapérangan sampun kathah ingkang dipuntegor lan samenika dados wana damelan. Ing wana wonten kéwan kados rusa lan rakun.
Taman nasional[sunting | sunting sumber]
- Taman nasional: Taman Nasional Yoshino-Kumano, Taman Nasional Setonaikai
- Taman nasional ingkang dipunurus dening prefektur: Taman Nasional Kōyaryūjin, Taman Nasional Kongō-Ikoma-Kisen
Sajarah[sunting | sunting sumber]
Zaman kuno[sunting | sunting sumber]
Zaman Sengoku hingga zaman Edo[sunting | sunting sumber]
Zaman modern[sunting | sunting sumber]
Pariwisata[sunting | sunting sumber]
Tujuan pariwisata utami ing Wakayama inggih menika kutha Wakayama, Shirahama, lan Nachikatsuura. Panté-panté Wakayama dados papan kanggé renang lan rekreasi pante nalika mangsa panas. Kuil-kuil Buddha lan Shinto ing Wakayama dados tujuan wisata ziarah ingkang kondhang, ing antawisipun inggih menika Tiga Kuil Kumano, Gunung Kōya, lan Seiganto-ji sarta Kimiidera ingkang saben papan menika perhentian kapisan lan kaping kalih ing Rute Ziarah Kwan Im Kansai. Gunung Kōya dipunsahaken déning Situs Warisan Dunia UNESCO wiwit saking tanggal 7 Juli 2004.
Pendidikan[sunting | sunting sumber]
- Universitas Wakayama
- Universitas Kedokteran Wakayama
- Universitas Kinki, Jurusan Biologi Sains dan Teknologi
- Universitas Koyasan
Transportasi[sunting | sunting sumber]
Sepur (Kereta api)[sunting | sunting sumber]
- JR Central (Jalur Utama Kisei)
- JR West (Jalur Utama Kisei, Jalur Hanwa, Jalur Wakayama)
- Nankai Electric Railway (Jalur Utama Nankai, Jalur Nankai Wakayamakō, Jalur Nankai Kada, Jalur Nankai Kōya)
- Wakayama Electric Railway (Jalur Kishigawa)
- Kishu Railway (Kishū Railway)
Bis[sunting | sunting sumber]
- Wakayama Bus
- Wakayama Bus Naga
- Nankai Bus (Bus Malam Ekspres Nankai Stasiun Rinkanden-entoshi-Umeda/Namba)
- Nankai Rinkan Bus
- Gobō Nankai Bus
- Daijyu Bus
- Meiko Bus
- Kumano Kotsu
- Mie Kotsu
Bandar udara[sunting | sunting sumber]
Kutha[sunting | sunting sumber]
Kutha alit lan désa[sunting | sunting sumber]
Cathetan suku[sunting | sunting sumber]
- ^ (id) Mengenal Prefektur di Jepang, (dipunakses tanggal 23 Februari 2013)
- ^ (id) Jepang, (dipunakses tanggal 23 Februari 2013)
- ^ (id) [_URL_ Indojapanese, (dipunakses tanggal 23 Februari 2013)


text:
kang diruwat.
Banyu Tuk Pitu sajrone tradhisi ruwatan uga bisa nekakake mala. Mala kasebut tuwuh mligine sajrone panguripane pawongan kang diruwat. Memala bisa tuwuh nalika diruwat ora nggunakake banyu kang cacahe pitu. Andharan luwih cetha kaya dene pethikan iki.
"Lha sumber-sumber kuwi ora oleh diganti karo sumber liyane. Banyu kuwi ora oleh diganti karo banyu liyane. Kuwi engko lek diganti siji wae sumbere, ora malah ilang sukertane neng malah nekakne mala. Walah..kok banyune. Sumure beda, wong sajen kurang wae jin-jine wis padha ngamuk lho. Apa maneh mung nggawe nem sumur piye awakmu ki. Mbah mbahe ya nesu ta ya...". (wawancara Supriyanto, 12 Januari 2013)
Pethikan wawanrembug kasebut uga negesake yen Banyu Tuk Pitu ora bisa diganti karo sumber liya. Yen banyu kasebut diganti pranyata bisa ndadekakae memala kanggo pawongan kang diruwat. Amarga kapercayan masyarakat tumrap sumber-sumber kasebut wus ana wiwit biyen. Saliyane kuwi, gegayutan karo cacahe sumber lan kurang luwihe sesajen uga dadi kawigaten wong kang nindhakake tradhisi ruwatan. Mula, mitos Banyu Tuk Pitu ing masyarakat Jawa sajrone tradhisi ruwatan, saliyane bisa nggawa kabecikan uga bisa nggawa bebaya sajrone panguripane wong Jawa.
Daya Piguna Banyu Tuk Pitu ing Masyarakat Jawa
Wong Jawa nduweni maneka werna tradhisi lan budaya. Saperangan tradhisi Jawa ana kang nggunakake Banyu Tuk Pitu. Banyu Tuk Pitu digunakake masyarakat Jawa sajroning tradhisi-tradhisi Jawa kanggo sarana neng ritual kasebut. Jinising tradhisi kang nggunakake Banyu Tuk Pitu yaiku:
Tradisi Ruwatan
Salah sawijine tradhisi Jawa kang nggunakake Banyu Tuk Pitu yaiku tradhisi ruwatan. Ruwatan yaiku tradhisi Jawa kang nduweni guna ngresiki lan nyucekake jiwa raga saka dosa (sukerta). Kahanan tradhisi ruwatan saiki uwis kagiles karo jaman. Tradhisi kasebut lumrah ditindakake nalika wulan sura. Tradhisi ruwatan nduweni tujuwan kanggo mbuwang sukerta supaya slamet sajrone panguripane. Pethikan kaya ing ngisor iki.
"Air yang kita gunakan ini salah satu kelengkapan acara ritual ruwatan. Salah satu sarana saja. Karena untuk mensucine atau membersihkan pengaruh sesuker dari pengaruh sukerta yang ada diharapkan kembali menjadi suci. Dalam mengambil air di sumber-sumber mengandung maksud bahwa kita ini sebetulnya bersatu dengan alam. Kita bersatu dengan alam yang dimaksud adalah alam-alam yang mempunyai pengaruh daya hidup yang mempengaruhi kehidupan manusia cukup besar dibanding dengan sumur sumur biasa. Sehingga mencari ke sumber-sumber tertentu". (Wawancara Sunjoto Trilaksono, 12 April 2013)
Adhedhasar pethikan kasebut, banyu dadi piranti kang ora bisa dipisahake karo tradhisi ruwatan. Banyu sajrone tradhisi ruwatan minagka piranti kang utama. Banyu kasebut digunakake minangka piranti kanggo ngilangake pawongan saka sesuker utawa bala. Mula saka kuwi banyu-banyu kasebut dijupuk saka sumber kang nduweni kakuwatan kang beda tinimbang sumber liyane.
Tradhisi Siraman
Daya piguna Banyu Tuk Pitu ing tradhisi siraman manten tumrap masyarakat Jawa satemene padha karo tradhisi ruwatan. Siraman manten nduweni kekarepan supaya oleh barokah, diwenehi kalancaran lan kaslametan sajrone panguripan, mligini kanggo temanten kekaro. Andharan luwih cetha ana pethikan wawamrembug ing ngisor iki.
"Siraman itu kan dari kata siram wong Jawa ngarani adus. Siraman dilaksanakan biyasane sebelum ijab kobul. Wong Jawa ki nduweni makna nyapo kok dienekake siraman. Maknanya salah satunya itu supaya disucikake lahir dan batinnya besok. Kan wong sing arep dadi maten ki arep menghadapi hidup baru ta mbak. Hidup baru bersama suami engko enek neh bersama anak yang akan lahir. Baru ta wi..hehehe terus enek neh masalahmasalah baru yang datang. Pokoke serba baru yang jauh beda dengan sebelum menikah". (wawancara Anik Supriyani 1 April 2013)
Adhedhasar pethikan kasebut nuduhakake yen Banyu Tuk Pitu bisa nyucekake jiwa lan raga. Saliyane kuwi, tujuwan siraman dikarepake supaya bisa seger pamikire anggone mbangun kaluwarga anyar. Banyu Tuk Pitu ing masyarakat Jawa mligine sajrone tradhisi siraman kanggo ngresiki jiwa lan ragane para calon manten, saengga madhep mantep mbangun omah utawa kaluwarga anyar. Bab kasebut wis dipercaya masyarakat wiwit biyen nganti saiki.
Wujud lan Makna Banyu Tuk Pitu ing Tradhisi Ruwatan
Wujud Banyu Tuk Pitu ing tradhisi ruwatan yaiku Pancuran Lanang, saka Segara Kidul, saka Sendhang Drajat ana ing Gunung Lawu, saka Sendhang Sumber Naga, saka Kresek, saka Sendhang Panguripan ing Kuncen Madiun, lan kang pungkasan saka sumur RRI.
Masyarakat Jawa kawentar minangka sawijining masyarakat kang seneng migunakake sawernane pralambang ing sajroning urip bebrayan. Pralambangpralambang iki nduweni gegayutan kang rumaket tumrap panguripane masyarakat Jawa dhewe. Saka sawernane pralambang kang ana ing panguripane wong Jawa iku mau ana pralambang kang nggambarake panguripan lan simbol kasucen. Ngenani babagan iki dening masyarakat Jawa digambarake kanthi migunakake simbol banyu. Andharan luwih jangkep ing wawanrembug ngisor iki.
"Banyu yaiku simbol panguripan. Kabeh sing urip neng donya ora bakal bisa urip tanpa banyu. Saliyane iku banyu simbol kasucen". (wawancara Supriyanto, 12 Januari 2013)
Adhedhasar pethikan kasebut, simbol banyu iki minangka simbol panguripan lan simbol kasucen. Banyu dibutuhake kabeh makhluk kang urip ing donya. Manungsa, kewan, uga tanduran ora bisa urip tanpa banyu. Mula, banyu nduweni guna kang gedhe banget kanggo panguripan manungsa ing alam donya. Saliyane kuwi, yen disawang saliyane sejarah pranyata banyu uga nduweni piguna kang wigati. Andharan kasebut ditegesake pethikan ing ngisor iki.
"Dalam rialitas bagaimana manusia itu sangat membutuhkan air maka orang tradhisi dulu wong jaman biyen pasti dia bermukin membuat tempat


AOOD TECHNOLOGY LIMITED didirikan ing taun 2000 kanggo ngrancang lan nggawe cincin slip. Ora kaya umume perusahaan produksi lan pamroses liyane, AOOD minangka produsen lan pemasok ring slip berorientasi teknologi lan inovasi, kita terus fokus ing solusi R & D solusi antarmuka putar 360 ° komprehensif kanggo aplikasi industri, medis, pertahanan, lan kelautan.


text:
Blumbang iku désa ing Kacamatan Kléga, Kabupatèn Boyalali, Jawa Tengah.
Réferènsi
Désa ing Kabupatèn Boyalali
Désa ing Jawa Tengah
Kléga, Boyalali

dataset: wikimedia/wikipedia


text:
10 Contoh Teks Pranatacara Dalam Bahasa Jawa - Nurhidayat.id
10 Contoh Teks Pranatacara Dalam Bahasa Jawa
Contoh Teks Pranatacara Dalam Bahasa Jawa
Nurhidayat.id - Assalamualaikum, selamat sore sobat pada kali ini saya membahas pranatacara dalam bahasa jawa. Apa sih pranatacara itu? Pranacara atau MC adalah seseorang yang memiliki tugas atau kewajiban untuk mengatur jalannya suatu acara. Bedanya hanya pada bahasa yang digunakan yaitu dalam bahasa jawa krama.
Dalam menjalankan tugas sebagai seorang pranatacara, kita harus memperhatikan unsur unsur penting seperti wirama, wiraga, wirasa, wicara, dan lainnya. Sebelum melaksanakan tugas sebagai pranatacara ada baiknya melatih mental serta daya percakapan bahasa jawa. Ini supaya dapat menimbulkan rasa terkesan kepada para tamu yang datang.
Berikut 10 Contoh Teks Pranatacara Bahasa Jawa
1.Contoh Pranatacara Perpisahan Sekolah
Bapak Kepala Sekolah SMK ….. ingkang kinurmatan. Bapak / Ibu Guru saha Karyawan / Karyawati ingkang kula urmati. Lan para kanca-kanca ingkang kula tresnani.
Atur pangandikan saking ketua panita.
Pentas Seni Kelas X lan kelas XI
Atur perpisahan saking wakil kelas XII
Atur pangandikan saking Kepala Sekolah SMK …..
Adicara ingkang kaping gangsal inggih menika atur pangandikan saking Kepala Sekolah ……. Dhumateng Bapak Kepala Sekolah, kula sumanggaaken. Matur suwun.
2.Contoh Teks Pranatacara Bahasa Jawa Acara Pengajian
3.Teks Pranata cara Bahasa Jawa Peringatan HUT RI
Perlu kawuningan bilih ing dinten punika, Minggu 17 Agustus 2014, pawiyatan SMA…, ngawontenaken pahargyan dinten kamardikan Indonesia.
4.Contoh Teks Pranatacara Bahasa Jawa Acara Ulang Tahun Sekolah
Kepareng dhumateng Bapak Kepala SMA ……. ingkang dahat kinabekten. Bapak/Ibu Guru, karyawan ingkang kinurmatan. Para siswa kelas X,XI saha XII ingkang kula tresnani.
Sumangga ingkang kapisan kula lan panjenengan sedaya tansah manungku puji miwah puji syukur dhumateng Allah SWT awit sampun maringaken berkah pengestu dhumateng kula lan panjenengan sedaya, saengga saged kempal manunggal wonten ing papan menika.
Salajengipun kepareng kula ngaturaken menggah rantamaning adicara ingkang bade kito lampahi :
2. Atur Pambagyaharja
3. Atur Pangandikan saking Ketua Osis
4. Atur Pangandikan saking Kepala Sekolah
5. Dhahar sesarengan
6. Ndonga sesarengan
7. Wasana
Mekaten menggah rantamaning adicara ingkang badhe kalampahan, salajengipun kesekecakaken lenggah dumugi paripurnaning adicara.
Ingkang kapisan, mangga kita panjenengan sedaya purwakani adicara menika dening waosan basmalah. Kula ndherekaken. Matur nuwun, dhumateng panjenengan sedaya amargi sampin kersa purwakani adicara menika dening waosan basmalah.
Salajengipun atur pambagyaharja saking Kasiswaan Bapak Bambang Utoro. Bapak Bambang Utoro kula sumanggakaken. Matur nuwun dhumateng Bapak Bmbang Utoro ingkang sampun kersa atur pambagyaharja.
Salajengipun, atur pangandikan saking Kang Mas …….. minangka Ketua Osis. Kang Mas …… kula sumanggakaken. Matur nuwun dening Kang Mas …… ingkang sampun kersa paring atur pangandikan.
Salajengipun, atur pangandikan saking Bapak Joko minangka Kepala Sekolah. Bapak Joko kula sumanggakaken. Matur nuwun dhumateng Bapak Joko ingkang sampun kersa paring atur pangandikan.
Salajengipun, mangga panjenengan sedaya dhahar wonten Aula SMA ……..
Salajengipun, mangga kita lan panjenengan sedaya ndonga sesarengan ingkang badhe dipundhereaken dening Bapak Sumarsono. Bapak Sumarsono, kula sumanggakaken. Matur nuwun dhumateng Bapak Sumarsono, amargi sampun ndherekaken ndonga sesarengan menika.
Adicara ingkang pungkasan inggih menika wasana. Kula minangka pranatcara nyuwun agunging pangapunten dhumateng panjenengan sedaya menawi kula kathah kalepatan.
Sumangga kita pungkasi adicara menika dening waosan hamdallah. Kula ndherekaken. Matur nuwun.
5.Contoh Pembawa Acara Bahasa Jawa Acara Rapat RT/PKK/ Kumpulan Warga
6.Contoh Teks Pranatacara Adicoro Pengantin
7.Contoh Pembawa Acara Bahasa Jawa Acara Pernikahan
8.Teks MC Bahasa Jawa Acara Pengajian Akbar
Wonten ngarsanipun Shahibil Fadhilah, Al Mukarram, Bapak KH. Wachid Muchtarom M.Pd.I saking tlatah Sinanjer, Madukoro, Banjarnegara ingkang minulyo.
Dhumateng panjenenganipun para alim ulama, ugi para sesepuh, ingkang dhahat kinabekten.
Dhumateng panjenenganipun Bapak Kepala Desa Gumingsir Kecamatan Pagentan Banjarnegara, Bapak Bejo Suroso saha perangkat desa samudayanipun ingkang sinudarsono.
Dhumateng sagunging poro rawuh, kakung sumawono putri ingkang dipun rahmati dening Allah.
Langkung rumiyin, wonten kalenggahan ingkang insyaallah kebak berkah punika, monggo kawula dhereaken, ngunjuaken raos syukur dhumateng ngarso dalem Allah Swt, kanthi waosan "alhamdulillahi rabbil 'alamien", dene punapa ngantos saat punika, kawula panjenengan sedaya taksih pinaringan mapinten-pinten nikmat, rahmat, taufik, hidayah soho inayahipun, sahingga katitik wonten ing siang punika, wanci punika, kawula panjenengan saget kempal manunggal wonten ing punika majlis, ing saperlu angrawuhi Pengetan Isra' Mi'raj Nabi Muhammad Saw tahun 1435 H, ingkang dipun dilaksanaaken dening Majlis Ta'lim Al Huda Kalikidang, Desa Gumingsir, Pagentan, Banjarnegara. Mugi-mugi pakempalan puniko kacatet minangka amal kesaenan kawula panjenengan sedaya ingkang mangke wonten ing akhirat badhe nuwuhaken ganjaran saking ngarso dalem Allah Swt. Amien.
Shalawat soho salam mugi tansah katur, konjuk dhumateng ngarsanipun Nabi Muhammad Saw, kanthi waosan
"allahumma shalli 'ala sayyidina Muhammad wa 'ala ali sayyidina Muhammad",
Nabi akhiriz zaman ingkang dados suri tauladan tumrap kawula panjenengan sedoyo wonten ing panggesangan


text: Pelanggan sing Mbalik


Benjamin Thompson
Benjamin Thompson (kang kerep dikenal minangka 'Count Rumford' lair tanggal 26 Maret 1753 – tinggal donya 21 Agustus 1814 nalika umur 61 taun) yaiku penemu, ilmuwan, negarawan, lan tentara misuwur saka Amerika.[1] Benjamin Thompson lair ana ing Woburn Utara, Massachusetts tanggal 26 Maret 1753.[1] bapake yaiku tani lan tinggal donya alikaBenjamin Thompson umur 2 taun.[1] Ibune, Ruth Simonds kawin maneh karo Josiah Pierce ing wulan Maret 1976.[2] Nalika isih cilik, Benjamin Thompson duweni kekurangan kanggo ragad sekolah mula nalika cilik dheweke kerep sinau dewean lan teruse entuk akeh pengetahuan saka kanca lan kenalane.[1] Nalika umur 13 taun, Benjamin Thompson wiwit nindakake pirang-pirang gawean kayatajuru tulis, importer, pedagang bahan garing, lan magang ing Doctor John Hay of Woburn.[1] Ing kono, Thompson entuk akeh pengetahuan tentang elmu medis.[1] Bakat Thompson nalika nyambut gawe nganggo pirabti mekanis lan keprigelan basane kang apik, ndadekake John Fowle, salah sawijining guru lulusan Harvard, mbantu dheweke nalika sinau marang Professor John Winthrop ing Harvard.[3] Ing taun 1772, Thompson ninggalake kutha kelahirane lan mulang ana ing salah sawijining sekolah ing Bradford, Massachusetts.[3]
Cathetan Suku[sunting | sunting sumber]
- ^ a b c d e f (Inggris) ALLEN L. KING, "Count Rumford, Sanborn Brown, and the Rumford Mosaic", Dartmouth College Library Bulletin, 1 April 1955.
- ^ (Inggris)George Edward Ellis (1845). "Memoir of Sir Benjamin Thompson, Count Rumford: with notices of his daughter". Harvard College Library.
- ^ a b (en) Woburn Historical Commission. "THE LIFE AND LEGEND OF COUNT RUMFORD".


text:
Klapagadhing iku salah siji désa / kalurahan ing Kecamatan Wangon, Kabupatèn Banyumas, provinsi Jawa Tengah, Indonésia.
Uga delengen
 Wangon, Banyumas
 Kabupatèn Banyumas
Pranala njaba
 Situs Resmi Kabupaten Banyumas


text:
Mèi 2003
Samak kandel lan samak tipis, uga ana versi (DVD)
Peprincèn Dewéy
Peprincèn LC
The City of Ember ya iku sisirahl novèl fiksi ilmiah anggitané Jeanne DuPrau kang dibabar ing taun 2003. Kaya déné anggitane Suzanne Martel sesirah The City Under Ground kang dibabar taun 1963 utawa anggitané Helen Mary Hoover sesirah This Time of Darkness kang dibabar ing taun 1980, The City of Ember ngangkat carita babagan Kutha Ember, sawijiné kutha kang dumunung ing sangisoré lemah, kang alon-alon kentekan bahan panganan lan pepadhang. Nanging kaanan kuwi énggal dimangerteni déning sakperang bocah welasan taun sing nyoba nylametaké kanthi metu saka Kutha Ember tumuju ing bumi sajatiné.[1][2][3][4][5][6]
2 Diangkat ing film
Ing Kutha Ember anané mung wengi, tanpa ana wulan utawa lintang. Semana uga yèn awan, ora ana srengéngé utawa langit biru. Awan ya mung nalika listrik murup saka generator, lampu-lampu madhangi dalan lan omah-omah para warga kutha. Ora ana wong sing naté teka lunga saka Kutha iku. Kira-kira lawasé rong atus taun, para warga Ember kakurung ana ing pepeteng iku.
Kutha Ember sing dirancang lan dibangun kanggo jangka wektu rong atus taun, ora ana sijia warga sing mangerteni dina kuwi awan utawa bengi, anané mung jam utama kang dumunung ing tengah kutha, ing griyané wali kutha.
Para ilmuwan sengaja nggawa para pendhudhuk ing ngisor lemah jalaran lapisan udara dikebaki racun. Nalika kuwi para ilmuwan yasa generator lan nggawé prakiran kapan generator kuwi bakal mandheg. Para ilmuwan mau nggawé peta sing dilebokké ing sajerone pethi sing yèn wis 200 taun bisa mbuka dhéwé. Pethi mau diwenehaké marang wali kutha Ember turun temurun, lan saben taun angkané tansah mudhun.
Sawijining dina, ana boca nom-noman sing nyujanani anané kaanehan ing samubarang ing jero kutha kuwi. Bocah-bocah mau nggolèk sisik melik lan mlebu ing lurung-lurung kang sadurungé durung dimangerteni, mlebu griyané wali kutha.
Kanggo bisa metu saka Kutha Ember, jebul kudu ngliwati pipa, terus nyemplung kali ing kana. Ora nyana, bocah-bocah kuwi nemu pratandha kang katulis ing sawijiné peta. Jebul salawasé iki wali kutha wis tumindak khianat tumrap para warga Ember kanti ndelikaké samubarang bahan sing disimpen ing gudhang. Kanthi ora gampang, pungkasané bocah mau kasil metu saka Kutha Ember lan weruh donya sajatiné.
Diangkat ing film[besut | besut sumber]
Artikel baku: City of Ember
Sawijine filem adhaptasi kanthi carita kang njupuk saka novèl iki ,digawé lan disutradarani Walden Media lan Playtone. Sing maragani filem iki antaraneé Bill Murray minangka dadi wali kutha, Saoirse Ronan minangka dadi Lina, lan Harry Treadaway minangka dadi Doon. Filem ini rampung panggarapané ing wulan Oktober 2007 lan dibabar tanggal 10 Oktober 2008. City of Ember uga dibabar awujud DVD tanggal 20 Januari 2009.
2006 Mark Twain Award
Dijupuk saka "_URL_
Novèl taun 2003


text:
Bukkake, Cum on face, Cum in the mouth - Page 98 - Porn Forum bdsm-funs - BDSM, Fetish, Extreme Porn Videos!
Bukkake 1165.mp4
File name: Bukkake 1165.mp4 Size: 514,155 Mb
Duration: 17:24.000 min
Bukkake 1166.mp4
File name: Bukkake 1166.mp4 Size: 1�237,924 Mb
Duration: 37:26.120 min
Bukkake 1167.mp4
File name: Bukkake 1167.mp4 Size: 519,922 Mb
Duration: 25:28.520 min
Bukkake 1168.mp4
File name: Bukkake 1168.mp4 Size: 847,984 Mb
Duration: 14:16.766 min
Bukkake 1169.mp4
File name: Bukkake 1169.mp4 Size: 1�106,429 Mb
Duration: 33:51.112 min
Bukkake 1170.mp4
File name: Bukkake 1170.mp4 Size: 843,949 Mb
Duration: 14:15.533 min
Bukkake 1171.mp4
File name: Bukkake 1171.mp4 Size: 759,815 Mb
Duration: 14:53.490 min
Bukkake 1172.mp4
File name: Bukkake 1172.mp4 Size: 1�225,747 Mb
Duration: 21:12.105 min
Bukkake 1173.mp4
File name: Bukkake 1173.mp4 Size: 1�324,579 Mb
Bukkake 1174.mp4
File name: Bukkake 1174.mp4 Size: 405,194 Mb
Duration: 11:01.394 min


American Polaris motor ing pigura
Detail produk
Tags Product
Warranty lan Layanan Sawise-sale ONE-taun wektu babar pisan kanggo kabèh mesin kajaba saka tabung lan faktor manungsa etc, 18 wulan saka tanggal nalika nampa mesin utawa 12 sasi nalika instalasi rampung; Layanan Consultant kanggo urip mesin kabèh, 24 jam technical support dening email; Nelpon kita dening 86-0577-65905955 86-_PHONE_ sak wektu apa; UPS-loropaken Inggris Soft-ware, manual pangguna lan ngirim teknisi expericed kanggo installaton & debuggin 1. Bisa mesin ketemu kabutuhan kita uga? Kita bakal menehi proposal miturut requirments tartamtu. Saben mesin punika selaras kanggo ketemu karo kabutuhan uga. 2. Apa pabrik utawa dagang perusahaan? We are pabrik, kita mengkono baris iki kanggo akèh taun. 3. Apa cara pembayaran? T / T dening rekening bank langsung, utawa dening alibaba layanan jaminan perdagangan, utawa dening Uni West, utawa ing awis. 4. Carane kita bisa nggawe manawa bab kualitas mesin sawise kita sijine supaya? Sadurunge delivery, kita bakal ngirim gambar lan video kanggo dipriksa kualitas, lan sampeyan uga bisa ngatur kanggo kualitas mriksa dening dhewe utawa dening kontak ing organisasi pengawasan pihak katelu. 5. Kita wedi sampeyan ora bakal ngirim kita mesin sawise kita ngirim dhuwit? Wigati dimangerteni lisènsi bisnis ndhuwur kita lan certificate. Lan yen sampeyan ora dipercaya kita, banjur kita bisa nggunakake alibaba layanan jaminan perdagangan utawa pembayaran dening LC, njamin dhuwit. 6. Apa kita kudu milih perusahaan? We are professtional ing packing mesin kanggo akèh taun, lan kita nyedhiyani layanan sawise-sales luwih. Sampeyan njamin ora resiko kanggo menehi hasil kita. 7.Need mesin luwih rincian utawa video? Hubungi Mr.Jim langsung! Kita uga bisa kanggo ngatur mesin miturut dikarepake rinci, kayata packing kacepetan, dawa tas, max produk dhuwur, etc. Hope kanggo kerjo bareng karo sampeyan ing mangsa cedhak!


Jaka Tarub
Dewi Rasa Wulan inggih menika putrinipun Raja Singawarman saking Kerajaan Temas ingkang ing wekdal menika saweg nglaksanakaken tapa ngidang inggih menika mlebet wana udakara 7 warsa, mboten pareng kondur utawi nyedhaki manungsa sarta mboten pareng dhahar kajawi ron-ronan ingkang wonten ing wana. Mila saking babagan menika Dewi Rasa Wulan dipunwastani Kidang Telangkas.
Nalika Dewi Rasa Wulan saweg siram wonten sendhang, piyambakipun pirsa menawi wonten ayang-ayang tiyang jaler ingkang bagus nanging piyambakipun sampun kebanjur wuda, saengga piyambakipun siram wonten ing tlaga menika. Kondur sakingng tlaga Dewi Rasa Wulan salajengipun ngandhut. Ngantos piyambakipun medalaken putranipun wonten ing desa ingkang ngantos samenika dipunwastani Desa Mbubar Bayi menika dipun tilaraken wonten ing sisih tlaga amargi Dewi Rasa Wulan ngraosaken isin ngandhut tanpa garwa ugi boten mangertosi sinten ingkang sampun ngrekadaya piyambakipun. Awit saking menika amargi sampun dados wewadi, piyambakipun nilaraken bayi kala wau. Dewi Rasa Wulan boten mangertosi menawi putranipun inggih menika titisan saking Kanjeng Syeh Maulana Maghribi.
Rikala menika wonten tiyang estri ingkang nama Dewi Rara Kasian ingkang garwanipun sampun tilar donya inggih menika Aryo Penanggungan, kekalihipun boten diparingi putra Ngantos Aryo Penanggungan tilar donya. Amargi tresnanipun dhateng garwanipun, sinaosa sampun seda, saben dinten piyambakipun dedonga wonten pasareyan garwanipun. Saengga Syeh Maulana Maghribi bekta putraipun ingkang dipun lebetaken bokor kencana lajeng dipuntilaraeken sisihipun pasareyan Aryo Penangungan. Kaleresan wekdal menika Dewi Roro Kasian saweg tuwi pasareyan garwanipun. Piyambaikpun kaget amargi mangertosi bokor kencana wonten ing pasareyan garwanipun. Sinaosa Arya Penanggungan sampun seda, Dewi Rara Kasian taksih nganggep garwanipun kersa maringi putra. Piyambakipun remen sanget amargi saged kagungan putra sinaosa sanes putra ingkang medal saking rahim piyambakipun, lajeng bayi menika dipun bekta kondur. Lajeng bayi menika dipunwastani Joko Tarub. Amargi rikala semanten Dewi Rara Kasian mendhet saking pasareyan garwanipun ingkang arupi Taruban.
Joko Tarub kagungan karemenan nangkep kupu-kupu ing sabin. Nalika dolanan ngantos mlebet wana, Joko Tarub menika diparingi aji-aji.Aji-aji menika dipunwastani Tulup Tunjung Lanang. Lajeng Joko Tarub kondur lan nyariosaken menawi piyambakipun angsal aji-aji tulup saking tiyang sepuh wonten ing wana. Dewi Rara Kasian boten ngijinaken Joko Tarub dolan dhateng wana amargi saking tresnanipun lan khawatir menawi wonten menapa-menapa kaliyan Joko Tarub. Ananging Joko tarub tetep dolan dhateng wana Joko Tarub remen pados manuk.
Nalika Joko Tarub badhe pados manuk wonten ing wana, piyambakipun mireng swanten ingkang sae sanget. Jebul swanten menika saking swanten manuk perkutut.Lajeng Joko Tarub nyedhaki panggenan manuk menika, Joko Tarub nulup manuk menika, ananging boten kena.Saking kedadosan menika Joko ngraosaken menawi manuk menika sanes manuk biyasa. Joko Tarub boten putus asa mireng manuk menika mabur mengidul, lajeng Joko Tarub ngoyak manuk menika naging boten kena malih. Jaka Tarub mireng swanten manuk menika malih, ingkang asalipun saking kidul. Jaka Tarub nyedhaki malih nyobi nulup manuk menika. Nanging gagal malih, manuk menika malah mabur menyang kidul. Nalika Jaka Tarub ngejar manuk kutut menika malih dhateng kidul, Jaka Tarub ngraosaken manuk menika dados pratandha piyambakipun badhe pikantuk rejeki ingkang ageng.
Nalika Jaka Tarub nguber manuk menika, piyambakipun mireng swanten tiyang estri ingkang kadosipun taksih asyik adus ing tlaga.
Jaka Tarub nyedhaki tlaga saperlu mastheke swanten menika. Jebul leres menawi swanten menika saking swantenipun widadari ingkang taksih sami adus. Amargi dinten sampun sonten, Jaka Tarub kondur. Nalika Jaka Tarub kondur, piyambakipun nemu sampur ing sisih tlaga.Joko Tarub mendhet salah satunggaling sampur menika, lajeng dipunbekta dhateng griyanipun.Joko Tarub ndeken sampur menika ing nginggilipun lumbung. Joko Tarub ngraos lepat amargi sampun mendhet sampur menika.Salajengipun Joko Tarub tindak malih dhateng tlaga badhe nglintuni sampur widadari menika ngangge ageman kagungan ibunipun Joko Tarub.
Sasampunipun dugi ing tlaga, prayata para widadari menika sampun sami kondur dhateng kahyangan. Jaka Tarub. Nanging, jebulipun taksih wonten satunggal widadari ingkang taksih wonten ing tlaga. Widadari menika nangis amargi sampuripun ical. Widadari menika ngucap sinten kemawon ingkang saged mbiyantu nemokaken sampuripun, menawi jaler badhe dipundadosaken garwa lan menawi estri badhe dados sedherekipun. Joko Tarub nyedhaki widadari lan ngaturake ageman kagungan ibunipun dhateng widadari menika. Amarga widadari menika sampun boten saged kondur dhateng kahyangan, Joko Tarub mbekta widadri kasebut dhateng griyanipun. Sasampunipun dugi ing griya, Joko Tarub nepangaken widadari menika dhateng ibunipun. Pranyata widadari menika asmanipun Nawang Wulan. Joko Tarub matur dhateng ibunipun bilih Nawang Wulan menika widadari ingkang ditemokake ing tlaga. Miturut janjinipun, Nawang Wulan akhiripun dados garwanipun Joko Tarub lajeng kagungan putra ingkang dipunasmani Nawang Sih.
Nalika Nawang Sih taksih alit, wonten prastawa ingkang ngedab-edabi inggih menika nalika Nawang Sih taksih ten ayunan. Nalika Nawang Wulan badhe umbah-umbah ing lepen, piyambakipun ngaturake amanat dhumateng Joko Tarub supados Joko Tarub njaga Nawang Sih sarta sampun mbikak kekep. Sesampunipun Nawang Wulan medal teng lepen, amargi penasaran kalih aman


text:
Basa Turki - Wikipedia
Siprus Utara,
Cithakan:PRA,
Cithakan:BRI,
Bèlgi,
Cithakan:SWI,
Anatolia, Siprus, Balkan, Kaukasus, Éropah Tengah, Éropah Kulon
70-100 juta (tanpa surya)
Altais?
Turki Kidul
Basa Turki kagolong kulawarga basa-basa Turki paling kulon, lan kanthi gunggung penutur paling akèh yèn dibandingaké karo basa-basa Turki liyané.
2 Klasifikasi basa
3 Laladan sebaran tutur
5 Dhialèk
6 Sistem panulisan
Basa Turki wiwitané asal saka Asia Tengah ya iku golongan sing diarani golongan Oguz pindhah-pindhah nganti tekan jazirah Anatolia, Asia Cilik. Basa cabang Oguz iki saya suwé owah. Klompok Oguz iki nyebar wiwit Anatolia nganti Selat Bosporus. Klompok sing nggawa basa iki ya iku golongan Seljuk ing abad angka 10. Miwiti Islam dianut masarakat Turki, basa Turki ing wewengkon Anatolia wiwit nyerep manéka kosakata saka basa Arab lan basa Pèrsi. Basa Turki sabanjuré ing abad 15 nggayuh puncak kejayaané ing mangsa Kalifah Usmaniyah. Ing jaman Usmaniyah iki, basa Turki ditulis nganggo sajinis abjad Arab. Ananging, wiwit taun 1928, Mustafa Kemal Atatürk, sing dikenal minangka bapak Turki Sekuler ngupaya nggawa Turki dadi modhèren lan ngganti kabèh éjaan basa Turki nganggo aksara Latin.
Klasifikasi basa[besut | besut sumber]
Basa Turki iku anggota cabang saka Basa-basa Turki, sing dumadi saka basa Turki Gagauz lan basa Turki Khorasani. Kagolong subklompok Turki Kidul, sing kagolong sajeroning golongan basa Altai.
Laladan sebaran tutur[besut | besut sumber]
Basa Turki dituturaké ing Turki lan 35 nagara liyané. Basa iki dituturaké ing Bulgaria watara 1 yuta jiwa, Yunani watara 100 èwu jiwa, Républik Turki Siprus Lor watara 18% sing ndunungi Siprus, Makedonia watara 86.591 jiwa, Rumania ing kawasan Dobruja lan Uzbekistan, basa iki uga disebut basa Osmanli.
Basa Turki dadi basa resmi ing Turki lan Républik Turki Siprus Lor. Saliyané iku, uga diajaraké ing sekolah-sekolah komunitas Turki ing Bulgaria, Yunani, Makedonia lan Rumania.
Basa Turki kapérang sajeroning sawetara dhialèk,kaya déné dhialèk Danubia sing dituturaké ing tlatah Balkan, Gaziantep, Sanliurfa, Edirne, Razgrad, Dinler, Rumelia, Karamanli lan Eskisehir.
Sistem panulisan[besut | besut sumber]
Ing jaman Kalifah Usmaniyah, basa Turki ditulis nganggo sajinis Abjad Arab, nanging wiwit taun 1928, basa Turki ditulis nganggo Aksara Latin sing dimodifikasi.
^ Taylor & Francis Group (2003). Eastern Europe, Russia and Central Asia 2004 (ing basa English). Routledge. kk. p. 114. ISBN 978-_PHONE_. Dijupuk 2008-03-26. CS1 dandani: Tèks keluwihen (link) CS1 dandani: Basa ora kaweruhan (link)
Èdhisi Turkish saka Wikipédia, bauwarna bébas
Basa Turki Ottoman
Wikibooks - Belajar Basa Turki
Dijupuk saka "_URL_
Basa ing Turki
Kaca iki pungkasan diowah nalika 06.15, 3 Oktober 2017.


text:
2 3 2 y 3 2 1 6
... 3 5 6 i 2 3 i 2 6 5 36 6
O-jo ngoyo demèn les-ta-ri Wido-do
2 1 2 3 6 5 3 (2)
6 i 6 5 6 2 5 3 6 i 6 i 6 3 21 2
D-la Bapak O-jo ngoyo Demèn les-tari Wido-do
Irama II.
1 3 1 2 1 3 1 2
3 3 35 2 - - 5 6 - 3 53 2
Sembung langgu mungging gunung
6 i 6 5 i 6 5 3
... i 2 3 i 2 6 5 ... i 2 6 . 6i 65 3
Kunir wis-mo kembang rek-to
6 6 i 2 6 6 6i 6 5 3
Kunir wis-mo kembang rek-to
Ldr: Prgopéni
2 3 2 1 3 2 1 6
- 3 3 . 13 2 i - 33 35 2..3 12 1 6
O-jo nggug gu ll-jar-ri-ro
3 3 -2 212 -1 3 1.3 216
O-jo nggug gu ll-jar-ri-ro
2 1 2 3 6 5 3 (2)
i 2..3 12 65 3 . . 12 6-5 35 3 2
Wong lanang sok a-sring ci-dro
2 3 -2 12 -6 5 3.6 532
Wong lanang sok a-sring ci-dro.
Ladrang "Asmorodono" Skenario paket Manyuro
Intr [ -322 -_PHONE_ -1-6]
Irama I
A [ 2 1 2 6 2 1 2 3
 6 6 2 i i 6 i 3,
 Guyup rukun ro kanaane
5 3 2 1 3 2 3
 . . . i i i i i 2 6 5 3 5 62 i
 Rugiak Nongko ru-jak.ke' po-ro Pe-mu-do
6 3 2 1 3 2 1 6
 . . . i i i i i 2 3 12 6 5 36 6
 O-jo ngo-yo dimen les-ta-ri Wi-do-do
5 3 2 1 3 2 1 6
 . . . 6 3 3 53 2 1 3 3 2 5 3 1 21 6
 A-la Bapak O-jo ngo-yo dimen les-ta-ri Wi-do-do
Irama II
B [ 2 1 2 6 2 1 2 3
 2 2 321 6 . . . 5 6 i2 6 i65 3
 Paya be sang Mo-ro ba- ngun
6 3 2 1 3 2 3
 . . . i i i i i i 1 6 6 i2 i
 Sepat dombo kali O-yo
6 3 2 1 3 2 1 6
 . . . i i i i i i 3 35 2 3 12 i 6
 O-jo do-lan lan wong pri-yo
188 The Vocal Notation of K.R.T. Wasitodiningrat
Asmorodono Sl:
Transition to Irama III
C
Rujak nanas pantés den modahi Gelas Tiwas turwas nglabuti wong nora welas
Anjas moro a-ri ma-mi
Mas mirah ku-lak-ko war-žo
Dasi-he' tan wurung la-yon
Aning ku-žo Pro-bo ling-go
Asmorodono Sl.: 3:
3 - 2 - 1 - 6
3 35 2 . 35 3 . 12 1 6
Tanding lan U-ru-bis-mo
3 2 212 1 3 1.3 2.16
Tanding lan U-ru-bis-mo
5 3 5 3 2 3 2
56 3 . 56 3 . 12 6 5 3 52 1
Kari-yo go-muk-ti wong A-yu
6 12.6 3.2 612 3 363 2.1
Kari-yo mukti wong A-yu
3 - 2 - 1 - 2 - 6
3 3 35 2 . 35 3 . 12 1 6
Pun kakang pa-mit pa-las-tro
3 3.2 212 1 3 1.3 2.16
Punkakang pa-mit pa-las-tro
Repeat to C.
Rijun-ajun SI:
3 6 3 2 5 3 5
- - 12 6 - 35 3 2 -
Wasi-taning
- - 12 3 - 2 12 1 6
pra Mardong-go
3 3 - 2 2.1 2.1 3 532 1.6
Wasi-taning pra Mardong-go
Wirama III
C. I
- - 6 6 2 3 2 1
- - 2 3 - 3 53 2.1
Si-hing pe-gat
2 1 2 3 6 5 3 2
- - 1 1 212 3
Rama -
- - 2.2 jii 2.6 3 3.6 6532
Pete langking re-ra-ji-kan.
- - 0 6 i 23 3 - 5 2 ii 3 iab 3 - 3 532 1
Kang ti-tis pa-na-buh-i-pun
2 1 2 3 6 5 3 2
- - 0 3 3 - 3 5 6 ii 16 3 - 35 3 2
Ririh a-rampak wa-ra-din
- - 6 6 - 61 5 6 . i 2 - 3 i2 1 6
Rebab-an-njo
- - 2.2 jii 2.6 3 3.6 6
Rebab-an-njo ndari ngangkang
Ld. Ayun-ayun
2 3 2 1 6 5 3 5
- - - 0 3 3 353 1 - 3 6 5 - 6 3 25 5
Pa-ma-tê-te' dê-mês wa-sis
6 1-6 3.1 2-6 5 6535 5
Pa-ma-tê-te' dê-mês wa-sis
6 3 5 6 3 5 3 2
- 0 56 3 - 5 5 - 6 6 i 2 16 3 . 35 3 2
Nga-lê-ler ngês wú-lel-ti-ro
6 i 2-6 535 - 3 6 3-6 6532
Nga-lê-ler ngês wú-lel-ti-ro
5 3 5 6 2 1 2 6
- 0 56 3 - 3 12 1 6 - - 1 2 - 3 12 1 6
La-ku-ning ko-soh lês-ta-ri
3 3-2 212 - 1 3 532 1-6
La-ku-ning ko-soh lês-ta-ri
Gobyogan.
3 6 3 6 3 6 3 6 2 3 2 1
- 2 2 -3 36 53 21 32 1
Djarwo Mudo parabé Narpatikarno
5 1 5 1 5 1 2 3 6 5 3 2
.3 3 -1 2i 62 j26 31 2
Bagus anom putrani Navendro tomo
6 2 6 2 6 2 5


text: Sampun wongsal-wangsul dipunwonteni upacara mawi sesaji, nyuwun dhumateng Ingkang Aparing Gesang supados raja kagungan putra. Nanging dereng pinaringan.


text:
PRORGAM NO: 349
NJAGI KESEHATANIPUN PARU-PARU / NYEBAR BEDHAMI UTAWI DHAME
Sedhèrèk kula, pangajeng-ajeng kula ing dinten menika panjenengan séhat kados padatanipun. Pinanggih malih kaliyan kula, Lilis, wonten ing giyaran adicara Cahyaning Agesang ingkang sampun panjenengan tengga. Kados padatanipun, kula badhé miwiti giyaran menika, kanthi atur kaweruh utawi wawasan ngéngingi kados pundi njagi keséhatanipun paru-paru kita. Saha wonten ing bagéyan kaping kalih, ibu Arin badhé dumugi manggihi panjenengan kanggé atur siraman rohani. Sugeng mirengaken saha sugeng rahayu kanggé panjenengan.
Njagi keséhatanipun paru-paru
Sedhèrèk kula, panyakit paru-paru kadosdéné TBC, infèksi saluran pernafasan/ilèn-ilènipun ambegan, saha malahan kangker paru-paru, taksih minangka penyakit ingkang mbebayani tumrap masarakat Indonesia. Kathah sanget tiyang-tiyang ingkang wonten ing sakiwa-tengen kita, ingkang paruparunipun risak sanadyana piyambakipun taksih enèm. Panyebab risakipun paru-paru tumrap nèmnèman saha tumrap masarakat umumipun menika dipun sebabaken déning rokok/ses, polusi udara/ hawa reged, saha gaya gesang ingkang mboten séhat sanèsipun. Kamangka kita sumerep, bilih paruparu menika minangka pirantosing badan ingkang penting/wigatos, karana paru-paru nggadhahi paédah ingkang sanget penting. Paru-paru minangka pirantos ambegan kita, paru-paru ugi nggadhahi kaginan kanggé mbucal racun ingkang wonten ing badan kita, nalika kita ambegan paru-paru badhé mbucal jat racun CO2 saha H2O. Pramila saking menika paru-paru kedah dipun jagi kanthi saé, supados tetep nggadhahi kaginan kanthi saé ugi. Nah, kados pundi caranipun njagi keséhatanipun paru-paru kita?
Satunggalipun dhokter ingkang naminipun Edelma sanjang, bilih supados paru-paru kita kakéndhanaken saking polusi udara/hawa reged, menawi kepingin paru-paru kita resik, pramila kita angsal ngrokok/ ngeses. Kita ugi kedah ngéndhani polusi udara/hawa reged, kados ta, asep/kebulipun kendharakan bermotor, kebulipun pabrik, saha sanès-sanèsipun. Salintunipun njagi karesikaning hawa ingkang mlebet wonten ing paru-paru, kita ugi kedah sregep olah-raga. Kanthi olah-raga ajeg, pramila otot-otot paru-paru saha jantung badhé dados kiyat tur séhat, temah nggampilaken kanggé ngilèkaken hawa ingkang mlebet dhateng paru-paru saha ingkang medal saking paru-paru. Hawa kamar ingkang kita panggèni sedinten-dinten ugi kedah resik. Hawa ingkang wonten ing kamar ugi saged mrabawani tumrap keséhatan paru-paru, kados ta, karpet ingkang mboten resik, panyeger kamar ingkang mawi bahan kimia ingkang mbebayani, nganggé lilin ingkang kalangkung-langkung, utawi wontenipun pakaryan mbangun bangunan. Pramila saking menika, kamar kedah wonten vètilasinipun/bolongan kanggé muteripun hawa ingkang saé saha ngirangi pirantos-pirantos ingkang mrabawani paru-paru kita dados mboten séhat.
Tumrap kita ingkang medamel/nyambut-damel wonten ing bangunan utawi salon kecantikan, kita kedah nganggé panutup irung, tujuanipun supados lebu utawi jat-jat kimia mboten mlebet ing paruparu kita.
Salintunipun menika sedaya, kita kedah nedha tetedhan ingkang saged nyéhataken paru-paru kita. Kathah tetedhan ingkang saged nyéhataken paru-paru kita, ingkang kanthi gampil kita panggihi wonten ing sakiwa-tengen kita. Kita saged nedha apel saha tomat kanthi ajeg. Apel saha tomat saged ngayomi paru-paru kita saking jat radhikal-bébas, karana kita sumerep bilih apel saha tomat ngandhut zat antioksidan. Dados, menawi kita kepingin paru-paru kita tansah séhat, pramila apel saha tomat kedah dados tetedhan kita sedinten-dinten.
Salintunipun menika, kita ugi kedah nedha woh-wohan saha jejanganan ingkang sugih nutrisi, saha kita ugi kedah nedha paling sekedhik satunggal porsi ing satunggal dintenipun. Bab menika badhé mbiyantu kita mikantukaken keséhatan paru-paru sacara mligi saha keséhatan badan sacara umum.
Séréal, gandum, roti, saha jajanan sanèsipun ingkang ngandhut serat ingkang inggil, nggadhahi kesagahan/ kemampuan kanggé njagi keséhatanipun paru-paru. Manut panelitèn ing negari Jepang, tiyang ingkang remen nedha ulam seger (mliginipun sushi), ngangkah nggadhahi paru-paru ingkang séhat. Tetedhan-tetedhan ingkang bahanipun saking kedhelé, kados ta, tahu, tempé, saha susu kedhelé, ugi dipun pitadosi maédahi kanggé mindhakaken keséhatanipun paru-paru.
Saha vitamin-vitamin, kados ta, vitamin A, vitamin D, vitamin C saha E, ugi sanget saé kanggé keséhatanipun paru-paru, karana vitamin-vitamin menika saged ngayomi sarta nyarasaken gangguan paru-paru. Supados mikantukaken vitamin-vitamin menika, kita kedah kathah nedha woh-wohan saha jejanganan ingkang ngandhut vitamin D, A, C saha E.
Nah, sedhèrèk kula, gampil ta njagi keséhatanipun paru-paru? Mugi-mugi kita tansah nggadhahi niyat kanggé njagi keséhatanipun paru-paru kita, supados gesang kita séhat saha bagya.
Sedhèrèk kula, mugi-mugi kaweruh ngéngingi kados pundi njagi keséhatanipun paru-paru menika kalawau maédahi kanggé panjenengan. Sekedhap malih ibu Arin badhé atur siraman rohani kanggé panjenengan, dados, tetepa sesarengan kaliyan kawula. Nanging sadèrèngipun menika, mangga kita sesarengan mirengaken satunggal lagu pepujèn menika, mugi-mugi manah panjenengan kalipur. Sugeng mirengaken.
Nyebar Bedhami/dhamé
Sedhèrèk kula, satunggalipun sinétron ingkang saweg kula tonton, nggambaraken pagesangan satunggalipun kulawarga ingkang kebak kaliyan padudon saha kasengitan. Ingk


dadi kekarepané Gusti Pengeran. Dèn Kartijah kuwé wis nglakoni pepestèné urip. Saiki mung sandangané sing dadi bukti, sangger Kartijah kuwé tau urip neng alam dunya....."
Kukuruyuk ayam jago kaprungu maring endi-endi ora. Kadangkala ditingkah jerit ayam alas. Nang njaba, langité katon terang warna abang, ganing semburaté wayah fajar. Sawetara kuwé Mbok Mirah mbuka bungkusan sing isiné sandangan kebayaké Kartijah. Dèwèké trus ngambungi kosih matané mbrebes mili.
Kebayak berkolin sing kebek cècèran getih garingé Kartijah, yakuwé kebayak berkolin kesayangan dèwèké, salah siji hadiah saka priyayi Pekalongan. Lan waktu saprana umuré Kartijah tembé limang taun.
Kebayak kesayangané Mbok Mirah kuwé, diwèkena maring Kartijah waktu dèwèké pamitan mèlu berjuwang. Mbok Mirah percaya, kebayak kuwé bakal nggawa nasib apik kaya dèwèké waktu jaman perawan tingting.
Pancèn, sewaktu Mbok Mirah dadi kemlandang sintrèn, urip penguripané top temenanan. Ora satitik wong-wong pada ngalem maring dèwèké. Salah siji bojoné Demang Warurejo, Kecamatan Warureja mènèhi kebayak berkolin kuwé. Lan sajegé kebayaké dienggo terus, rombongan sintrèn sing dikemlandangi dèwèké olih alem saka uwong uwong endi panggonan.
Kèlingan jaman kunamakuna, Mbok Mirah dadi nrawang adoh. Kèlingan maring jenaté Kartijah.
"Mbok....apa bener wong Landa kuwé wong jahat?" omongé Kartijah waktu saprana.
"Sing arané musuh ya jahat, nok"
"Dadi, Landa kuwé, musuhé wong-wong Jawa, Mbok?"
"Wis Kartijah.... saiki wis bengi. Turu ya nok? Kowen cepeta gedé. Baktiné kowen karo negara dibutuhna, nok ayu..."
"Dong wis gedé, Kartijah pan dadi tentara wadon, Mbok..."
"Ya...."
Kemutan Kartijah jaman mèsih cilik, jiwané Mbok Mirah kayong kena aniaya. Dirasakna, dadané kaya dicocol. Brita patiné Kartijah, ibarat panganan nang tangan; ditampèl!
Manuk deruk mbekur kaprungu sadawané dina, kaya lagi nangisi nasibé Mbok Mirah sing laka watesé.
"Duh Gusti...kaprungu brita patiné Kartijah, dadané enyong ora kuwat nandang nasib sing kaya kiyé. Kartijah.... Kartijah, saiki kowen nyusul bapané sing ninggal kowen awit bayi abang. Bapané kowen matiné sengsara nemen, nganti enyong dèwèk ora weruh pejaratané. Jarèné kanca-kanca, bapané kowen mati nang alas roban waktu digawa Landa mèlu kerja paksa. Duh Gusti....ora anak ora bojo matiné ganing Landa kabèh. Untung baé waktu kuwé, enyong bisa dadi kemlandang sintrèn, enyong bisa nggedékna kowen, ora kurang pangan. Duh Gusti...Gusti. ...moga-moga anak-bojoné enyong pada ditrima neng suwarga...."
Dinané sangsaya padang. Mbok Mirah molai krasa mopo. Matané bengep katon kuyu. Alon-alon dèwèké nggèlèng, diganjel bantal kebayak berkolin sing kebek getih garing. Mbok Mirah bener-bener ngantuk.. Sandangan Kartijah dikekepi nang dadané. Tapi orabada, cangkemé ngidung lirih.
Kasmaran duh aningali
lampahing baita layar
katempuh prahara gedé
ngguling kerem ing samudra
dèné kang pada nunggang
kapinujon tuk pitulung
saking kapaling nahkoda.....
*
Bagian Papat
UMAHÉ Jayèng Laga disulap dadi markas pasukané Kaptèn Vantje van Dèck. Nang plataran ngarep, ana menara duwur dilengkapi soklè. Gunané nggo ngawasi, utamané maring musuh. Nang kono dijaga serdadu jumlahé loro nyangklong senjata. Mbang wètan markas, ana jaran pitu lagi dicangcang. Jaran-jaran kuwé, barang rampasan saka penduduk Dèsa Rancawiru, Kecamatan Pangkah.
Sepuluh serdadu Landa campur wong-wong Jawa jejagongan nang tritisan. Sèrsan Flour, Kopral Parirèa, Kopral Conrad lan Kopral Nur Juwèr nang ruwangan ngarep pada ngobrol, krungu lamat-lamat Kaptèn Vantje van Dèck nakoni Bekel Subur nang ruwangan tengah. Uga ana Jayèng Laga sing lagi mandeng ngina maring Bekel Subur. Kondisiné Subur lagi dibanda.
"Bekel Subur! Kowé orang akan saya bebaskan, kalau kowé orang mau menunjukkan ke mana tentara-tentara republik bersembunyi. Kami sangat dibikin repot oleh kowé orang-orang, sehingga penyerangan ke Jogja sampai tertunda karena ekstrimis-ektrimis Tegal membakar seluruh kota, juga merobohkan jembatan. Én kowé orang musti kasih tahu ke mana mereka. Jawab, Bekel Subur!!"
"Saya tidak tahu, Meneer..." semauré Bekel Subur.
"Kasih tahu, maka kowé orang saya bebaskan!"
Bèbas? Wah, bener-bener ora tinemu akal. Bangsa Landa sing kesohor liciké, blèh bakalan mbebasna para tahanan. Bekel Subuh paham nemen akal bulusé Landa. Akèh contoné, sing arané Landa kuwé pancèn licik. Gorohé ngletek. Contoné kaya waktu pahlawan Diponegoro, Landa apèn-apèn bala lan moniné pan brunding. Nyatané? Wuih! Pangeran Diponegoro kur diapus janji, ditangkep lan akhiré dibuwang. Sing kaya kuwé, nganti saprèné dadi penngèling-élingé Bekel Subur. Dadi Bekel Subur pan ditawani bèbas? Dobol ka, bèbas-bèbas entut burut? Bèbas waduk dilembag?
"Saya tidak tahu, Meneer" omongé Bekel Subur.
"Jangan bodoh. Kowé orang Tegal, pasti tahu!" sentak Kaptèn Vantje van Dèck.
"Tidak semua orang Tegal tahu, Meneer! Dan tidak semua orang Tegal mau mengabdi kepada bangsa Meneer seperti pengkhianat Jayèng Laga, rela membunuh bangsanya sendiri...."
Ngrasa disudutna, Jayèng Laga gemremet, tangané nggegem ngancam. Bekel Subur mesem culag, nyawang Jayèng Laga.
"Bedebah! Saya tidak peduli keterangan itu, Bekel Subur?! Yang penting kowé orang kasih tahu di mana tempat persembunyian orang-orang republik!"
"Rakyat Tegal dan para pejuang, tidak akan membiarkan mereka ditangkap. Mereka pasti akan mengobarkan perlawanan sampai titik darah penghabisan"


text:
. Sadaya kaluhuran punika kagungan Allah, makaten piwulangipun. Déné bédanipun panjenenganipun wau kaliyan manusa sanès-sanèsipun, punika déné Allah sampun amahyakaken kaparengeng karsa-Nipun dhateng panjenenganipun wau, serta kalayan mituhu panjenenganipun andhèrék lan nindakaken samukawis ingkang sampun katampi saking ngarsanipun Ingkang-Mahaluhur. Panjenenganipun ngarsakaken supados tiyang sanès inggih kados panjenenganipun makaten. Panjenenganipun boten nedya badhé andadosaken pandhèrékipun dados tiyang ingkang andarbèni
RUKU' 6
Ganjaranipun para angèstu
51-53. Para ingkang sami angsal paédah saking pèpènget. 54, 55. Rahayu sarta wilasa tumrap para angèstu.
51 Lan sira apépélinga nganggo iki marang para kang padha wedi, manawa dhèwèké bakal padha diimpun marang Pangérané – ora bakal padha duwé pangreksa saliyané Allah sarta ora (duwé) pantara – supaya padha bektia.
52 Lan aja sira nundhung para kang padha anguwuh Pangérané ing wajah ésuk lan soré mung mamrih karenaning Panjenengané; sira ora kepokoh sathithik-thithika marang pétungané lan marang patunganira dhèwèké iya padha ora kepokoh sathithik-thithika, mulané (manawa) padha sira tundhung, sira bakal padha dadi golongané para kang padha atindak dudu.779
kasugihan utawi dados tukang damel pangeram-eram utawi tukang pethèk, wangsul dadosa tiyang ing sageemblengipun — tiyang ingkang setya dhateng badanipun piyambak tuwin setya anggènipun andhèrèk tatalesing ngagesang ingkang luhur, ingkang sampun kawahyokaken dhateng panjenenganipun. Kalayan pratéla panjenenganipun andhawuhaken punapa ingkang dados kaparenging karsanipun dhateng umatipun, sarta inggih margi dhawuhipun ingkang pratéla punika, déné ing Quran Suci panjenenganipun asring sinebut juru-pépéling kang pratéla.
Suprandéné nadyan samanten luhur tuwin suci murmining panggalih lan sedyanipun Kanjeng Nabi, meksa boten angsal punapa-punapa kajawi namung panyela wonten ing tanganipun para pangarang Nasrani. "Lah ing ngriki piyambakipun ngaken anggènipun boten sumerep wawadosipun Pangéran," makaten anggènipun mastani para tukang merdèni bangsa Nasrani dhateng dhawuhing ayat ingkang adiluhung punika. Panyuraosipun ingkang nyalènèh dipun lajengaken, makaten: "Piyambakipun ngaken bilih boten kasinungan kasagedan meca." Ing mangka sok tiyanga ingkang saged mikir tamtu saged ningali piyambak bilih ayat punika boten teka nyélaki anggèning panjenenganipun kaparingan wahyu lan piweca, wangsul malah ngakeni tur kalayan dhawuh ingkang terang. Déné ingkang dipun karsakaken ing ayat punika, makaten: "sebagai" manusa, Kanjeng Nabi Muhammad punika sami kémawon kaliyan manusa sanès-sanèsipun, kadosta panjenenganipun boten uninga dhateng barang gaib (barang ingkang boten satmata) lan sapiturutipun; nanging "sebagai" nabi, panjenenganipun pirsa tuwin andhèrèk samukawis ingkang kawahyokaken déning Allah dhateng panjenenganipun. Menggah ing sajatos-jatosipun kaagungan lan kaluhuranipun Kanjeng Nabi ingkang miyambaki, punika margi panjenenganipun wonten ing sangajenging umatipun boten naté ngaken bilih sariranipun punika langkung ing sawantahing manusa (superhuman). Kathah sanget piwecanipun Quran ingkang kelampahan saèstu nalika jaman sugengipun Kanjeng Nabi, suprandéné panjenenganipun tetep
779. Mirsanana kaca candhakipun.
53 Lan kaya mangkono anggon-ingsun anyoba sawenèhè dèning liyané, dimèn padha ngucap: Apa iki wong-wong panungggalané golonganku,⁷⁸⁰ kang wus kaparingan kanugrahan dèning Allah? Apa Allah iku ora luwih udani marang para kang padha weruh ing panarima?
54 Lan kalané para kang padha angèstu marang timbalan-timbalan-ingsun teka marang sira, lah calathonana: Rahayu tumibaa ing sira, Pangéran wus anggaris wilasa tumrap marang Sarira-Né, yaiku, sira sapa sing atindak ala amarga saka ora weruhé, sawisé iku tumuli tobat serta alaku becik, lah Panjenengané iku Aparamarta, Mahasih.
angandika: "Lan aku ora weruh barang kang ora katon." Islam menang, éwadéné panjenenganipun boten naté ngandika: "Aku andarbéni kasugihaning Allah." Saben piweca katuhonan kanyataanipun, lan saben angsal kamenangan, panjenenganipun mastani punika saking Allah Ingkang-Mahakawasa lan Mahawikan.
779. Para mufassir sami sarujuk mastani bilih tumuruning ayat punika nyarengi kaliyan wontenipun lalampahan, nalika sawenèh para jadhug-jadhugipun titiyang Quraisy sami nglahiraken purunipun nampèni (ngandel) dhateng Kanjeng Nabi, janji para Muslimin ingkang mlarat-mlarat boten dipun parengaken lastantun nyahabat dhateng panjenenganipun, kados ingkang sampun-sampun punika (Rz). Lah dhawuh punika adamel waradin, tiyang sugih lan tiyang mlarat kadamel sasami-sami; sadaya punika sami déné manusa, sadaya sami gadhah wewenang ingkang sami, wewenang nyinau lan nindakaken yekti. Malah-malah tiyang ingkang sampun sami angèstu dhateng yekti langkung rumiyin, punika langkung ageng wewenangipun dipun gatosaken dèning Kanjeng Nabi. Yekti, punika barang ingkang kasudiyakaken tumrap sadaya tiyang, boten mawi kabédá-bédakaken; tumrapipun agami Islam – sanès jagad Islam – aristokrasi "ningrat-ninggratan" punika boten wonten. Wonten ing ngarsanipun Gusti Ingkang-Mahaagung, béda-bédaning pangkat, kasugihan, tuwin béda-bédaning pakultan, boten wonten tegesipun. Lah réhning sok tiyanga, sanajan ingkang sakalangkung mlarat pisan, saged sasambetan kaliyan Gustinipun Ingkang-Mahaagung mila kawulanipun Gusti wau ingkang setya, tamtu boten saged yèn ta badhé nundhung tiyang mlarat saking ngajengipun, ingkang namung margi tiyang sugih boten sudi kekempalan kaliyan piyambakipun. Wonten ing ngarsaning Utusan Allah,


Asam malonat
Asam malonat (tatanama IUPAC: asam propanadioat) yaiku salah sijine asam karbosilat kanti struktur CH2 (COOH)2. Wujud kang terionisasi saka asam malonat, kalebu uga ester lan uyahe, dikenal minangka malont. Minangka conto, dietil malonat yaiku etil easter saka asam malonat. jeneng iki asale saka Basa Latin malum, kang artine apel.[1] Bentuk kangterionisasi saka asam malonat, kalebu uga ester lan uyahe,dikenal minangka malonat. minangka contoh, dietil malonat yaikuetil ester saka asam malonat. jeneg ini berasal saka Bahasa Latinmalum, kang artine apel.Asam malonat dimulai saka asam kloroasetat Asam malonat yaiku C putih asam-3 kristal dikarboksilat; leleh 135 -136 C, gampang larut sajrone banyu, alkohol lan eter, larutan sajrone banyu sipate asam rodok kuwat. Hal iki isa diturunake kanti mengoksidasi asam malat utawa dening hidrolisis asam cyanacetic. Asam malonat rodok ora stabil lan nduweni pira-pira aplikasi. Iki dietil ester (malonat dietil) yaiku luwih penting sacara komersial. Dietilmalonat, cairan, ora ana wernane wangi umob ing 199 C,kasusun dening reaksi asam monochloroacetatic karo metanolmonoksida, karbon utawa dening reaksi asam cyanoacetic (asam setengah nitriled-malonat) kanti etilalkohol. Asam malonat lan estere ngandung kelompok metilen aktif kang relatif asam alpha- proton amerga atom H berbatasan karo rong kelompok karbonil. Reaktivitas kelompok metilen kang menehi urutan reaksi alkilasi, hidrolisis ester lan dekarboksilasi ngasilake ketondiganti. Kelompok metilen kasebut sajrone asam 1,3-dikarboksilat manfaatake sintesis barbiturat, salah sijine atom hidrogen bakal dihapus dening etoksida natrium, lan derivatif bereaksi karo alkil halida mbentuk alkylmalonate dietil. Para dialkylmalonates dietil dikonversi marang barbiturat dening reaksi kanti urea. Malonat asam lan ester kang ditandai kanti jumlah gedhe produk kondensasi. deweke yaiku intermediet penting sajrone sintesis vitamin B1, lan B6 barbiturat, agen anti-inflamasi non-steroid, obat-obatan liyane, bahan kimia pertanian lan rasa & senyawa wewangian. Biokimia ing bit ana kandungan uyah kalsium asam malonat kang duwur. Sajrone keadaan normal, ia berbentuk kristal putih. Asam malonat yaiku inhibitor kompetitif, deweke berkompetisidengan suksinat dehidrogenase (kompleks II) ing proses fosforilasi oksidatif. Sintesis organik Proses pembuatan asam malonat klasik dimulai saka asam asetat.
Bab lan Paragraf
Biokimia[sunting | sunting sumber]
Ing bit ana kandungan uyah kalsium asam malonat kang duwur. Sajrone keadaan normal, deweke awujud kristal putih. Asam malonat yaiku inhibitor kompetitif, deweke berkompetisi karo suksinat dehidrogenase (kompleks II) ing proses fosforilasi oksidatif.
Sintesis organik[sunting | sunting sumber]
Proses pembuatan asam malonat klasik dimulai saka asam asetat[2]. Asam asetat diklorinasi, ngasilake asam kloroasetat. Reaksi kanti natrium karbonat nasilake uyah natrium, kang sebanjure direaksikan karo natrium sianida, ngasilake uyah siano asam asetat nglewti substitusi nukleofilik. Gugus nitril isa sebanjure dihidrolisis karo natrium hidroksida, ngasilake natrium malonat. Proses pengasaman banjur ngasilake asam malonat kang karepake.
Reaksi organik[sunting | sunting sumber]
Contoh reaksi kang terkenal yaiku kondensasi asam malonat karo urea, ngasilake asam barbiturat. Asam malonat kerep digunakake minangka enolat ing kondensasi Knoevenagel utawa dikondensasi karo aseton ngasilake asam Meldrum.
Cathetan Sikil[sunting | sunting sumber]
- ^ Malonat, (Kaunduh 1/11/12).
- ^ Cithakan:OrgSynth


text:
awuh punika ngemot angger-angger ingkang umum tumrap kamajenganipun manusa saha piweca bab tataraning kasampurnan ingkang sakalangkung inggil, ingkang badhé dipun gayuh déning bangsa Arab lantaran Kanjeng Nabi Suci, punapa déné nasib ingkang badhé dipun sandhang déning para mengsah ing Makkah, ingkang badhé dipun dadosaken asor lan ina wonten ing nagari-nipun, manawi boten sami purun nanggapí pangajakipun Kanjeng Nabi. Nge-mungaken gambaring pangangen-angen ingkang kajérèng sacara okol-okolan kémawon, ingkang saged numrapaken dhawuh punika dhateng bab prakawis dhumawahipun Adam ing dosa tuwin angsal-angsalaning anggènipun dhumawah ing dosa. Katundhungipun Adam saking suwarga punika boten saged winastan asoring asor, serta wontenipun barang ingkang dipun kajawèkaken, inggih punika para angèstu, punika anedahaken bilih dhawuh punika wigatos anyebutaken kawontenanipun limrah para manusa.
2768. Ayat kakalih punika lan nginggilipun saayat, punika wigatos anyebutaken pancasanipun Pangéran ingkang calon badhé dhumawah dhateng para ingkang sami ngemohi ing Kanjeng Nabi. Pancasan wau pancasanipun tiyang duraka tumrap wonten ing gesang sapunika punika tuwin tumrap gesang ing bénjing.
Keterangan gerban
Umum angakeni bilih gangsal ayat ingkang wiwitan ing surat punika wahyuning Pangéran ingkang katampi déning Kanjeng Nabi Suci rumiyin piyambak. Nanging ing tatananing urut-urutanipun surat, dhawuh punika kapapanaken wonten ing panggénanipun samangké punika. Déné sababipun, awit surat-surat ingkang sampun, punika migatosaken kasampurnan lan kaluhuran ingkang badhé dipun gayuh ing Kanjeng Nabi, tuwin kasampurnan lan kaluhuran ingkang badhé dipun gayuh déning pandhérékipun lumantar panjenenganipun – inggih punika gagayuhun ingkang boten saged dipun gayuh déning ikhtiyaripun manusa piyambak. Milanipun, dhawuhipun ingkang wiwitan surat punika andhawuhaken dhateng panjenenganipun, supados nyuwun pitulungipun Pangéran. Surat punika kasebut *Rah anjendhel* margi wontenipun pratélan ing ayat angka kalih, bilih Allah anitahaken manusa saking rah anjendhel, ingkang mengku sasmita, bilih boten prabédè lan kawujudanipun manusa ingkang éndah punika tuwuuh saking asal kamulan ingkang ina, lah makaten ugi Kanjeng Nabi Suci, saking kawontenanipun ingkang asor, badhé jinunjung anglenggahi kaluhuran ingkang sakalangkung inggil.
| Kalawan asmaning Allah, Ingkang-Mahamurah, Ingkang-Mahaasih. |
| --- |
| 1 Macaa kalawan asmaning Pangéranira, Kang anitahaké. |
| 2 Panjenengané anitahaké manusaka getih-anjendhel. |
2769. Awawaton Bkh tuwin hadits sanès-sanèsipun ingkang kénging pinitados, sadaya sampun sami sarujuk amastani, bilih gangsal ayat ingkang wiwitan ing surat punika wahyu ingkang rumiyin piyambak katurunaken dhateng Kanjeng Nabi wonten ing guwa Hira', nadyan inggih wonten ingkang mastani bilih surat Fatihah tumurun langkung rumiyin, utawi ayat-ayat ing wiwitaning surat ingkang angka 74 punika wahyu ingkang tumurun rumiyin piyambak. Pratélan ingkang angka kalih punika sampun katerangaken lepatipun wonten ing purwakanipun surat 74, déné pratélan ingkang sapisan (ingkang mastani surat Fatihah wahyu ingkang tumurun rumiyin piyambak), punika inggih boten kiyat waton-watonipun.
Dhawuh ingkang mungel *kalawan asmaning Pangéranira* punika tegesipun *kalawan pitulunging Pangéranira*. Kawontenan-kawontenan ingkang nyartani tumurunipun wahyu ingkang sapisan punika, kasebut wonten ing hadits-hadits ingkang kénging pinitados. Miturut hadits-hadits wau, wangsulanipun Kanjeng Nabi ingkang wiwitan dhateng malaikat ingkang ngampil dhawuh punika, inggih punika bilih panjenenganipan boten saged maos. Punika nandhakaken kalayan tanpa wonten semang-semangipun malih, bilih Kanjeng Nabi punika pranyata boten saged maos lan boten saged nyerat.
2770. 'Alaq punika tegesipun *getih anjendhel* lan ugi ateges *sih lan katresnan* (TA-LL). Teges
8 Sayekti, marang Pangéranira bali iku.
9 Apa sira weruh wong kang menging,
10 Sawijining abdi samangsa salat?
11 Apa sira weruh, yèn dhèwèké iku ana ing dalan bener,
12 Utawa akon njaga diri (saka ing ala)?
13 Apa sira weruh, yèn dhèwèké iku anggorohaké lan maléngos?
14 Apa dhèwèké ora weruh, yèn Allah iku amirsani?
15 O, manawa dhèwèké ora marèni, masthi bakal Ingsun tangani bathuké,
16 Babathuk doracara, babathuk dosa.
17 Lah dimèn dhèwèké anekak-aké rowangé rerembugan,
18 Ingsun iya bakal anekakaké para prajurit suraya.
piyambakipun punika panuntuning mengsahipun Kanjeng Nabi ing Makkah, serta kawusananipun Abu Jahl wau dados tepa tuladha tumrap sadaya panuntun awon tuwin panuntun damel wisuna.
2774. Ing dalem dhawuh ingkang boten winatesan sinten ingkang katuju punika mengku sasmita ingkang mligi dhateng Kanjeng Nabi.
2775. Bathukipun para panuntun Quraisy ingkang sami mengsahi Kanjeng Nabi, Abu Jahl kalebet èwonipun, sami kapupuh nalika prang Badr.
2776. An-nádi tegesipun al-majlís, jawinipun parepatan. Dáru-n-nadwah ing Makkah (ugi asal saking tembung nada) punika namanipun balé agungipun bangsa Arab, dipun anggé papanipun para pinisepuh sami parepatan perlu ngrembag prakawis ingkang wigatos-wigatos, ingkang magepokan kaliyan bangsa Arab ing sagembengipun, prakawis perang lan sapanunggilanipun. Rz anggancaraken makaten Tumplaken dadi siji wong-wong kang koanggop mulya lan bisa nandhingi, supaya mitulungi sira. Zabāniyah punika "tumrap bangsa Arab nalika kina," ateges syurath
19 O, aja sira manut dhèwèké, serta sumujuda tuwin mareka (ing Allah).
(LL, makaten u


text:
Bangli iku kacamatan ing Kabupatèn Bangli.
Réferènsi
Kacamatan ing Kabupatèn Bangli
Kacamatan ing Bali


text:
ng ngagêm kudhungipun malih, saha lajêng gumujêng sora nanging cêkak, tuwin lajêng ambalik mriksani Pangeran Josua. Sakêdhap Olivier ngadêg kanthi kèndêl, salajêngipun tanganipun anggagapi panggenan ingkang limrahipun kangge simpên pistul, ananging pistulipun sampun botên wontên, amargi kapêndhêt ing tiyang, sasampunipun lajêng anggagapi kanthonganipun saha mêndhêt pil racun anggèn kula nyukani kala rumiyin, sarta lajêng badhe dipun untal.
Ananging kalanipun badhe nguntal pil wau, anak kula ingkang ngadêg jèjèr piyambakipun lajêng nyumêrêpi, kanthi rikat sangêt pil wau karêbat saha dipun idak-idak ngantos ajur mumur.
Olivier lajêng ngangkat tanganipun badhe dipun antêmakên anak kula, nanging sande saha lajêng dhawah sumaput, bokmanawi sang putri inggih nguningani bab sadaya wau, tandhanipun sang putri sariranipun katingal gumêtêr, saha astanipun nyandhak tangananing kursi kados ajrih manawi badhe dhawah, ananging lairipun ngêmungakên ngandika makatên:
Wong buda kae sumaput, amarga ora narima marang ganjaran kang wus tak paringake, undurna bae, lan supaya Dhoktêr Adams ngupakaraa dhèwèke. Yèn dhèwèke wis mari babarpisan, wong-wong buda kabèh mau kudu tundhungên saka Mur kene, kaya dhawuhku kang uwis, lan titipriksanên supaya lungane wong-wong mau aja nganti nêmoni apa-apa, utawa wèhana sangu pangan kang cukup bangêt, supaya aja nganti wong-wong andakwa aku kabèh, anggone wong-wong buda mau diuripi supaya mati ana jabaning nagara kene.
Sang putri lajêng nglawèkakên asta, nandhakakên bilih prakawis punika sampun rampung, salajêngipun sang putri jumênêng saha tindak saking kamar ngriku miyos kori pêngkêranipun, kanthi dipun dhèrèkakên para pangagênging pangadilan tuwin para upsir.
Salêbêtipun sang putri ngandika makatên wau, wontên têtiyang jagi sawatawis dhatêng ing ngriku, ingkang sami ngangkat Orme saha kadèkèkakên ing pikulan. Orme lajêng kapikul kabêkta mêdal saking kamar, saha kula sadaya sami ngêtutakên.
Têtiyang Abati sami awicantên: dêlêngên, lho kae wong buda kang duwe gagasan, yèn ing dhadhane arêp diênggoni kudhuping kêmbang rêgulo, ananging saiki kang diênggo êrine, dudu kêmbange. Apa cèlèng kuwi wis mati.
Makatên caranipun tiyang Abati anggènipun mêmoyok dhatêng kula sadaya.
Sasampunipun kula wangsul malih dhatêng pakunjaran kanthi wilujêng, kula ngrekadaya murih Olivier sagêd èngêt malih, kanthi rêkaos sangêt rekadaya kula wau inggih sagêd kalêksanan, piyambakipun lajêng ngêlèkakên mripat saha ningali ngiwa nêngên, salajêngipun wicantên kanthi sabar makatên: kowe kabèh rak padha ngrungu lan mêruhi, dadi ing kene ora prêlu dirêmbug lan ditêrang-têrangake manèh, mung siji panjalukku mênyang kowe kabèh, yaiku aja pisan ngandhakake karo aku prakara sang putri, lan aja pisan-pisan angluputake marang sang putri, bokmanawa ana sabab-sababe kang wigati anggone sang putri nindakake mangkono mau, kajaba iku pangajarane sang putri iku rak beda bangêt karo aku kabèh, lan pamanggihe mêsthine iya beda bangêt, mulane aja pisan-pisan aku kabèh ngala-ala marang sang putri, aku ngrumasani yèn tindakku iku kêliru, lan saka kliruning tindakku mau, aku wis diukum abot, ayo saiki padha mangan bae, sapa wêruh sapira lawase manèh anggonku bisa mangan kaya ngene iki.
Kanthi kèndêl-kèndêlan kula sadaya mirêngakên wicantênipun Orme wau, ananging kala punika kula sumêrêp bilih Roderick mèsêm, saha botên mangrêtos sababipun, dene piyambakipun wau mèsêm.
Sawêg kemawon kula sadaya rampung anggènipun nêdha, lajêng wontên upsir dhatêng, ingkang nyariyosi bilih kula sadaya sampun wancinipun bidhal. Prajurit kêkalih ingkang dados kanthinipun upsir wau,
nguncali kula sadaya pangangge sabuntêl, tuwin mantol sakawan ingkang sae sangêt wujudipun, prêlunipun kangge anjagi manawi kasrêpên wontên ing margi, kula sadaya lajêng santun pangangge ingkang sampun gombalan punika, awit kajawi gombalan, ingkang dipun angge wau sampun botên wontên, saha lajêng ngangge sandhangan isining buntêlan wau.
Sasampunipun kula sadaya dandos kados panganggening bôngsa Abati ingkang pangkat luhur, lajêng kairid dhatêng papan, ingkang ing papan ngriku sampun dipun sadhiyani unta pintên-pintên, sarêng kula ningali kewan-kewanipun, sanalika punika kula sagêd sumêrêp, bilih unta wau ing saindênging nagari ingkang sae piyambak, lan rêginipun awis sangêt, malah unta ingkang dipun paringakên dhatêng Olivier punika unta kêkasihipun sang putri, ingkang dipun titihi sang putri kalanipun wontên pasamuan agêng-agêngan, minôngka gêgêntosipun kapal. Sanalika punika Orme ugi ningali dhatêng unta wau, jalaran saking kasaenanipun sang putri wau, Orme rumaos isin.
Upsir ingkang ngêtutakên lajêng wicantên: he, wong-wong buda, enggal priksanên barang-barang duwèkmu, supaya ing têmbe kowe aja bisa ngarani yèn barang-barangmu dicolong dening aku kabèh, iki lho bêdhil lan pistulmu utawa manèh turah-turahane mimismu, ananging iki mau bakal ditampakake mênyang kowe kabèh ana pungkasan sêla-sêlaning gunung, jalaran yèn ora mangkono, aku isih kuwatir yèn kowe isih mêmatèni uwong bae. Dene kang diêmot ana gêgêring unta-unta kuwi, pêthi-pêthi isi piranti panjêblugan


text: Kabaena kuwe salah siji kecamatan nang , Sulawesi Tenggara, Indonesia.


Proterozoikum
Jaman Proterozoikum kuwe kira-kira 2,5 milyar - 290 juta taun gemiyen. Proterozoikum kuwe artine jaman kehidupan awal, atmosfer sing cikal bakale wis tumbuh nang jaman Arkeozoikum, siki makin berkembang terus molai ana juga hidrosfer. Dong masa kiye makhluk-makhluk sing duwe sel akeh wis molai dicipta contone enkaryotes karo prokaryotes. Mang akhir jaman kiye organisme utawa makhluk hidup sing dicipta wis lewih kompleks, jenis invertebrata bertubuh lunak kaya ubur-ubur, cacing karo koral molai ana nang nang laut-laut dangkal.
Artikel kiyé ésih tulisan rintisan. Mangga mélu ngembangna dadi tulisan sing wutuh.
mBalik ming:
Prasejarah ; Kurun Wektu Geologis


text:
Paus Gregorius VI punika ngasta kalungguhan Paus Gréja Katulik Roma antawis taun (_PHONE_).
Paus


text: Sooko kuwe salah siji kecamatan nang , Jawa Timur, Indonesia.


text:
Kabupatèn Tegal iku kabupatèn ing Jawa Tengah, pernahé ing sisih wétan, kutha Slawi iku kutha krajan kabupatèné, kutha-kutha liyané:, lan liya-liyané. Jembar wewengkon kabupatèn iki ± 901,52 km² utawa hèktar.
Kabupatèn Tegal ketata saking 18 kacamatan, kalurahan lan désa. Kacamatan-Kacamatan ing Kabupatèn Tegal ya iku:

dataset: uonlp/CulturaX


text: Ana sing seneng tangane nang dhuwure tangane liyan


Susumu Tonegawa
|Susumu Tonegawa|
|Lair||
6 Sèptèmber 1939 |
Nagoya, Jepang
|Kabangsan||Jepang|
|Alma mater||Universitas California, San Diego|
|Misuwur amarga||keanekaragaman antibodi|
|Notable awards||Penghargaan Nobel dalam Fisiologi atau Kedhokteran di tahun 1987|
Susumu Tonegawa (利根川 進 Tonegawa Susumu, miyos 6 September 1939) inggih punika salah satunggaling ilmuwan Jepang ingkang Penghargaan Nobel ing bidang Fisiologi utawi Kadhokteran wonten ing taun 1987 kanggé "penemuanipun babagan asas genetika saperlu pembangkitan ragam antibodi." Éwadéné menangaken Hadhiah Nobel kanggé karyanipun wonten ing imunologi, Tonegawa inggih punika salah satunggaling tiyang biolog molekuler ingkang dipungladhi. Wonten ing taun-taun pungkasan, piyambakipun pindhah minat ing basis molekuler lan selular saking pambentukan memori.
Tonegawa misuwur amargi ngandharaken mekanisme genetika wonten ing sistem kekebalan tiruan. Saperlu dumugi keragaman antibodi ingkang dipunbetahaken kanggé nglindhungi saking saben jinis antigen, sistem kekebalan badhéé mbetahaken jutaan "pengkodean" gen kanggé antibodi-antibodi ingkang béénten-bénten, menawi saben antibodi dipunkodekaken déning 1 gen. Minangka gantosipu, kados ingkang dipuntedahaken Tonegawa wonten ing sarangkén panalitén ingkang kawiwitan iing taun 1976, materi genetik saged nyusun dhiri kanggé mbentuk "kesatuan luas" antibodi ingkang kasamektakaken. Mbandhingaken DNA sel B (sajinis sel darah putih) wonten ing anak tikus lan tikus dewasa, piyambakipun ngamati bilih gen wonten ing sel B diwasa ing tikus diwasa dipunpindhahaken ing sakitaring, dipunrekombinasi, lan dipunilangaken kanggé mbentuk keragaman kawasan antibodi ingkang kasamektakaken.
Tonegawa miyos ing wonten ing kutha Nagoya, Jepang lan mlebet ing Sekolah Tinggi Hibiya, Tokyo [1]. Piyambakipun pikantuk gelar sarjana saking Universitas Kyoto wonten ing taun 1963. Piyambakipun pikantuk gelar dhoktor saking Universitas California, San Diego. Lajeng piyambakipun nindakaken karya pascadhoktoral wonten ing Salk Institute, San Diego, wonten ing laboratorium Renato Dulbecco, lajeng makarya ing Lembaga Imunologi Basel, Basel, Swiss, ing pundi piyambakipun nindakaken eksperimen imunologi. Wonten ing taun 1981, piyambakipun dados profesor ing Institut Teknologi Massachusetts, ndhirikaken lan mandégani Picower Institute for Learning and Memory, MIT.
Nalika taun 2006, Tonegawa dipuntuntut amargi minatesi perekrutan kandidat staf pengajar muda wanita wonten ing McGovern Institute for Brain Research, satuan neurosains MIT sanésipun, kanthi maringi informasi bilih para kandidat mbok menawi badhé dados pesaing wonten ing MIT. Wonten ing sawijining surat dhumateng Presiden MIT Susan Hockfield, 11 profesor wanita wonten ing MIT ingkang taksih njabat nyuwun investigasi saking tumindak ingkang mbok menawi boten migunakaken etika.[2] Sawijining investigasi déning komite internal MIT ngaturaken palaporan dhumateng pembantu rektor, ingkang sesarengan kaliyan pimpinan nyerat layang dhumateng komunitas MIT.[3] Komite punika boten manggihaken bukti babagan praduga jender. Nalika tanggal 17 November 2006, Tonegawa mbiwarakaken pangundhuran dhirinipun minangka direktur Picower Institute for Learning and Memory, efektif wiwit 31 Desember 2006.[4][5]
Cathetan Suku[besut | besut sumber]
- Autobiography on Nobel official website
- MIT star accused by 11 colleagues, Boston Globe 2006
- Statement on the Report of the Ad Hoc Committee to Review the Structure of the MIT Neuroscience Program, by MIT President
- MIT neuroscience center head quits, Boston Globe 2006
- Statements by Susumu Tonegawa (resmi)
Pranala Njaba[besut | besut sumber]
- Faculty Webpage at MIT Biology
- Description of research at the Picower Institute for Learning and Memory


text:
Dasawarsa 2000-an iku kaurut saka taun 2000 nganti 2009
Prastawa
Lair
Séda


text:
Pakuncen kuwe salah siji desa nang Bobotsari, kabupaten Purbalingga, propinsi Jawa Tengah, Indonesia.
Referensi


text:
rewangi marang pangarah mau.
Dudutan: talining kala.
Anculan: kalane.
174. Dadi landhêsan.
Ngibarat: wong gawe wiwitan utawa wêwinih ing prakara, wêkasan kajêdhêgên ing prakara mau.
175. Ditunggakake.
Ngibarat: wong kang ora dipraduli, ana prakara apa-apa ora ditakoni.
176. Dalan gawat bêcik disimpangi.
Ngibarat: wong makewuh bêbudène, kakehan rêrênggi, prayoga dilumuhi utawa didohi.
177. Dilap gang. Têgêse: kajupuk paksa, utawa kajupuk wani, wutuhe têmbung: dialap gang.
Ambasakake: samubarang kang dijupuk paksa.
Gang K.W : rosa.
178. Dagang tuna andum bathi.
Ngibarat: wong gawe kabêcikan marang liyan, nanging nganggo lantaran manèh, iku katrima wong loro-lorone, kang agawe kabêcikan lan lantarane.
179. Dugang mirowang.
Ngibarat: wong ngrewangi wêkasan dadi mungsuh.
Kaya ta: manawa ana wong ngrasani ala marang wong milu ngrasani, wêkasan tutur marang kang dirasani.
180. Digadhung.
Wong kang diapus-apusi dibasakake: diêndêmi gadhung.
181. Dibêciki ambalang tai.
Ngibarat: wong dibêciki malês ala.
182. Tuna dungkap.
Ambasakake: wong duwe pangarah ora têka, utawa cipta tuwin pêthèk kang ora pramana. Dungkap: watara: kadung.
183. Tan-tan tuman. Wutuhe: tahan-tahan tuman.
Ambasakake: wong kang tahan marang samubarang marga saka tuman.
184. Tundha bema.
Iku samubarang kang muwuhi beka, kaya ta: wong ngarah samubarang, dibangêti pangrasane langkah, diarah-arah lirih wêkasan ora têka, sanajan pikir iya mangkono uga. Dikasap yèn kuwadhagên, dialus, yèn kalusên, wêkasan kêtanggungan, eba kadadean. Bema: beka.
185. Tunjung tuwuh ing sela.
Ngibarat: samubarang kang mokal-mokal, kaya ta: nêrangake udan, ngandhêg lakuning angin, nguripake wong mati sapanunggalane kang ora kêna dilakoni ing manusa. Prasasat kaya tunjung tuwuh ing sela (watu).
Tunjung: kêmbang tarate. Uripe ing banyu.
186. Turu dikêbuti.
Ngibarat: wong kang wis kapenak, ora duwe kasusahan.
187. Têkèk mati ing ulone.
Ngibarat: wong kang bilai saka calathune dhewe.
188. Tutur pinajarake.
Ngibarat: samubarang kôndha kang kinandhakake marang wong liyane.
189. Titir pinajarake.
Ngibarat: samubarang undhang-undhang kang diluntakake manèh.
Titir: tanpa pêgat, kêrêp, goyang.
Pinajarake: katuturake.
190. Têsmak bathok.
Ngibarat: wong ora wêruh duwe cipta wêruh.
191. Tulung mênthung.
Ngibarat: wong têtulung, ing ngarêp andadèkake bungahe kang ditulungi, wêkasan andadèkake susahe. Kaya ta: wong têtulung nyilihi dhuwit, marang wong liyan, nanging nganggo uyahan kang luwih abot.
192. Tidha-tidha. Têgêse: kurang-kurang, kaya ta: pitêmbungan, kang tidha-tidha eba bisa-bisa, têgêse: kurang-kurang sabarange ora bisa.
193. Timun jinara: êmpol pinêcok.
Ngibarat: samubarang kang tanpa gawe, utawa gampang linakonan.
194. Timun mungsuh durèn.
Ngibarat: wong arêp mêmungsuhan karo wong rowa, utawa: wong cilik mêmungsuhan karo wong gêdhe.
195. Tumbu olèh tutup.
Ngibarat: wong kang olèh jodho, utawa mêmitran kang padha atèn-atène, sarta karêm-karêmane ora gèsèh.
196. Tumbak cucukan.
Ngibarat: wong parawadulan. Nglancipi atining wong.
197. Timbule watu itêm, kêlême prau gabus, utawa kêlême godhong aking.
Ngibarat: samubarang kang ora kêna diêntèni utawa diarêp-arêp.
198. Tambang laku.
Têgêse: laku samar, kaya ta: têlik sapêpadhane.
199. Tumpang suh, katêlah tumpang so.
Ngibarat: samubarang calathu utawa pagawean kang kaledhon, (panjupuke saka wong nganam suh, manawa kliru panganame iya ora prayoga, kaya ta: prakara ngarêp dadi buri, prakara buri dadi ngarêp, utawa nalar bêcik kaêtrapake ing ala, nalar kang ala kaêtrapake ing bêcik.
200. Tumambuh.
Ngibarat: wong api-api ora wêruh.
201. Têmbang rawat-rawat.
Ngibarat: pawarta kang durung têtela.
Têmbang: têmbange layang: gitik: tabuh.
Rawat-rawat: lamat-lamat.
202. Tambang Parantian.
Tambang: tali. Kambang, opah, pancungul: pacanthelan.
Parantian: pomahan.
Têgêse: ora karuhan canthelan utawa bale pomahane.
203. Tigan kaapit ing sela.
Ngibarat: wong apês tandhing karo wong rowa, wuwuh-wuwuh diêbut loro.
204. Tigan sapatarangan.
Ngibarat: golongane ing sanak sadulur.
205. Têbu tuwuh socane.
Ngibarat: samubarang kang wis lulus bêcik, banjur ana sambekalane, kaya ta: wong wis rêrêmbugan kênthêl, wasana ana ujar sêsetanan, kang andadèkake uwuke rêmbug mau. Utawa wong nyêkêl bêbênêran anggagahi prakarane sanak sadulure. Dadi padha karo: kêbo lumumpat ing palang.
206. Têbu sauyun.
Ngibarat: wong kang anggolong padha wisane.
Uyun: dhapuraning têbu.
207. Tunggak kalingan rone. Utawa: tunggak kalingan rondhon. Katêlah: tunggak kalingan rôndha.
Ngibarat: wong ngrasani ala marang wong liya ora wêruh yèn ana akrabe kang dirasani mau.
208. Saur manuk: saur pêksi: saur kukila.
Ngibarat: jumurunge wong akèh, padha nyauri: inggih, kaupamakake kaya manuk padha muni gênti-gênti.
209. Said kawudan.
Ngibarat: said kang ora têrang, utawa ora ana titimangsane.
210. Sinambung rapêt.
Ngibarat: wong gêgesehan dirukunake, utawa samubarang kang dipêpantês dening calathu, murih prayogane.
211. Sèndhèn kayu aking.
Ngibarat: wong kang digugat lê